text:
सोमवार, 18 अक्तूबर 2010
....डाला डूली घर करू....
राष्ट्र मंडल खेलक समापनक बाद ओहिना लागि रहल छै जेना बेटिक बियाह्क बाद लगै छै। ओहेने गप्पो सुरू भ' गेलैये । जेना---"बरियातीके एक टा मधुर नंहिये परसल गेलै...तेना ओलवा-दोलवा उठा दै जाइ छथिन
जे ककरो कोनो होश रहै छै ?" तहिना आरोप आ प्रत्यारोपक दौर चलि रहलैये । सत्तरि हजार करोड रुपया कोनो कम नंइ होइ
छै। एत्ते मे त' कैक टा कल्याणकारी योजना के कैल जा सकै छलै । राष्ट्र मंडल खेल क' क' बांहि पुजेला स' की भेटल ? कोन तमगा ? यैह जे हमरा लोकनि अंग्रेजक सबल ग़ुलाम छी ? एखनो गोरका मुंहबला बानर के बनर नकल करैमे हमरा लोकनि गौर्वान्वित अनुभव करिते छी ! ई हमरा लोकनि के जीन्स मे मिझ्झड भ' गेल अछि । अंग्रेजक कि पश्चिमी देश जेना
करत, हमरो लोकनि ठीक ओहिना करब । जखन ग़ुलाम रही तखनि त'अंग्रेजे जेकां मुंह टेढ क' क' हिंदी नामक उच्चारणो करैत रही । फलस्वरूप, राम भ' गेला रामा---आ कृष्ण भ' गेला कृष्णा । अंग्रेज गेल। तकरो साठि साल भेलै । एत्ते दिन मे त' सब चेत जाति अछि---हमरा सब कियै अंग्रेजक दाढी कुडियेबा लेल एना धत-धत करैत रहै छी ?
जे ककरो कोनो होश रहै छै ?" तहिना आरोप आ प्रत्यारोपक दौर चलि रहलैये । सत्तरि हजार करोड रुपया कोनो कम नंइ होइ
छै। एत्ते मे त' कैक टा कल्याणकारी योजना के कैल जा सकै छलै । राष्ट्र मंडल खेल क' क' बांहि पुजेला स' की भेटल ? कोन तमगा ? यैह जे हमरा लोकनि अंग्रेजक सबल ग़ुलाम छी ? एखनो गोरका मुंहबला बानर के बनर नकल करैमे हमरा लोकनि गौर्वान्वित अनुभव करिते छी ! ई हमरा लोकनि के जीन्स मे मिझ्झड भ' गेल अछि । अंग्रेजक कि पश्चिमी देश जेना
करत, हमरो लोकनि ठीक ओहिना करब । जखन ग़ुलाम रही तखनि त'अंग्रेजे जेकां मुंह टेढ क' क' हिंदी नामक उच्चारणो करैत रही । फलस्वरूप, राम भ' गेला रामा---आ कृष्ण भ' गेला कृष्णा । अंग्रेज गेल। तकरो साठि साल भेलै । एत्ते दिन मे त' सब चेत जाति अछि---हमरा सब कियै अंग्रेजक दाढी कुडियेबा लेल एना धत-धत करैत रहै छी ?
प्रस्तुतकर्ता साकेतानन्द नवहटिया पर 1:02 am कोई टिप्पणी नहीं:
रविवार, 17 अक्तूबर 2010
विजयादशमी आ हमर कामना !
आइ अपन ब्लौग पढैबला जे दू-चारि गोटे छथि तिनका प्रणाम, आशीर्वाद, नमस्कार आ मंगल
कामना !
आजुक दिन बाबाक ई पांती " यश-अपयश हो,लाभ-हानि हो सुख हो अथवा शोक,
सभ सँ' पहिने मोन पड इछ, अपने भूमिक लोक ॥"आइ ई दू पांती बेर-बेर मोन पडि रहल अछि। ओना मोन त' ओहो पडि रहला अछि । रौद मे खक्सियाह भेल मुंहक त्वचा पर दू टा भाला कि दू टा ज्वाला सन दिपदिपाइत आंखि देने अहांक अंतर्मन तक के वेध दै बला किरण जी ! कहलखिन---"किंतु मैथिली का तो केवल मैं ही एक मात्र आधार : मेरे बल पर ही अब तक है इसमे जीवन का संचार ।" ओ त' असकरो भारी पडलखिन....हमरा सब त' छी दस समांग । आ सुकुर अछि जे आब हमरा सबहक संग टेक्नोलौजी अछि, जे बड पावरफुल अछि । तैं " कामना--शुभ कामना ! "
कामना !
आजुक दिन बाबाक ई पांती " यश-अपयश हो,लाभ-हानि हो सुख हो अथवा शोक,
सभ सँ' पहिने मोन पड इछ, अपने भूमिक लोक ॥"आइ ई दू पांती बेर-बेर मोन पडि रहल अछि। ओना मोन त' ओहो पडि रहला अछि । रौद मे खक्सियाह भेल मुंहक त्वचा पर दू टा भाला कि दू टा ज्वाला सन दिपदिपाइत आंखि देने अहांक अंतर्मन तक के वेध दै बला किरण जी ! कहलखिन---"किंतु मैथिली का तो केवल मैं ही एक मात्र आधार : मेरे बल पर ही अब तक है इसमे जीवन का संचार ।" ओ त' असकरो भारी पडलखिन....हमरा सब त' छी दस समांग । आ सुकुर अछि जे आब हमरा सबहक संग टेक्नोलौजी अछि, जे बड पावरफुल अछि । तैं " कामना--शुभ कामना ! "
प्रस्तुतकर्ता साकेतानन्द नवहटिया पर 4:57 am 2 टिप्पणियां:
लेबल: "कामना---शुभकामना"
हाथी एला...हाथी एला...
इंडिया...लैंड औफ राजाह,साधू,सर्पेंट एंड रोप ट्रिक. अइ ठाम हमरे अधलाह नंइ लगिते त'गोरका मुंहबला बानर ले विखिन्न सनक गारि लिखितियै। एक त' हमरा सब हिंदुस्तानीक दुर्भाग्य जे एखनंहु विलायतक राज मे बसैबला देश सब लेल आयोजित राष्ट्रमंडल खेल आयोजित करै लेल उताहुल रहै छी । तै लेल सात हजार करोड रुपैया(इंग्लैंडक द' क्वीन के त' खजाना मे एते हेतनि कि नंइ तहू मे संदेहे)खर्च करू आ तकर बाद न्यूजीलैंड की ईंग्लैंड सनकपिद्दी देश जे खेलाडी के होस्टेल मे कि गोदाम मे ठहरबैत आयल अछि; तकर उलहनो सहू? की त' खेल-गांव रह' योग्य नंइ अछि । आइ 17 अक्टूबर छियै...जे खेलाडी दिल्ली आयल रहे से गेल । आलीशान खेल गांव मे ठाठ स' रहल...नौ-छौ खेलक...अंतराष्ट्रीय
स्तरक ट्रेनिंग आ प्रैक्टिस के सब सरंजाम रहै...जमि क' खेलेलक...जीतल--हारल...नव-नव हीरो बनल...वर्षक हीरो जीरो बनल...हरे-हरे क'क'अपन देश जाइ गेल । ने ककरो सांप कटलकै...ने ककरो कुकूर। ने ककरो डेंगू भेलै ने पाकिस्तानी आतंकवादी सब बुते किछु कैल भेलै । मार्क फनेल कि अपराधीक देश अष्ट्रेलिया, कि टुट्पुंजिया देश ब्रिटेन के
अपन मुंह सम्हारि क' बजबाक चाही। अंग्रेज घरानि एखनंहु एत' अबैये आ अपन राजक खुमारी मे डूबि जाइत अछि...से कोनो नीक बात नंइ छियै। कोनो रानी कि राजा के भारतक राष्ट्र्पतिक सामने किछु करबाक कोनो अधिकार नंइ छनि...क्वीन औफ इंग्लैंडक कोन कथा हुनकर बापो के नंइ !
स्तरक ट्रेनिंग आ प्रैक्टिस के सब सरंजाम रहै...जमि क' खेलेलक...जीतल--हारल...नव-नव हीरो बनल...वर्षक हीरो जीरो बनल...हरे-हरे क'क'अपन देश जाइ गेल । ने ककरो सांप कटलकै...ने ककरो कुकूर। ने ककरो डेंगू भेलै ने पाकिस्तानी आतंकवादी सब बुते किछु कैल भेलै । मार्क फनेल कि अपराधीक देश अष्ट्रेलिया, कि टुट्पुंजिया देश ब्रिटेन के
अपन मुंह सम्हारि क' बजबाक चाही। अंग्रेज घरानि एखनंहु एत' अबैये आ अपन राजक खुमारी मे डूबि जाइत अछि...से कोनो नीक बात नंइ छियै। कोनो रानी कि राजा के भारतक राष्ट्र्पतिक सामने किछु करबाक कोनो अधिकार नंइ छनि...क्वीन औफ इंग्लैंडक कोन कथा हुनकर बापो के नंइ !
प्रस्तुतकर्ता साकेतानन्द नवहटिया पर 4:05 am कोई टिप्पणी नहीं:
लेबल: ....हाथी पदलनि...टीं....
शुक्रवार, 15 अक्तूबर 2010
अही लेल छलंहु हताश....?
शीर्षक के अगिला लाइन छै "त' हैये आबि गेल प्रकाश"। आब ई पांती के लेखक नाम नंइ पूछि बैसब । हुनकर नाम मैथिली साहित्य मे अति प्रसिध्ध,अति चर्चित आ अंत मे अति उपेक्षित रवींद्रनाथ ठाकुर छनि । आइ मैथिली के आठम अनुसूची मे सम्मिलित भेला स' बहुतो गोटा तर-माल चाभि रहला अछि...मुदा मैथिलीक ई सम्मान लए जँ' हम स्व.किरण-मधुप-सुमन के आ अइ सबहक आंखों-देखा-हाल कह्निहार अमरजी के स्मरण करै छी त' ओत्तहि रवींद्र-महेंद्र के सेहो स्मरण करहि टा पडत। महेंद्र त'अपन मैथिली सेवाक बिना
कोनो चर्च के अइ असार संसारके त्यागि चल जाइत रहला...रवींद्र भाइ छथि....अहां जँ' पूछब कत' छथि ? त' हम कहब जे दिल्ली मे। आब ई नंइ पूछि बैसब जे कोना छथि ? हुनका सं' भेंट भेना कैक दशक भेल । हय रे जयदेव बाबू ! रहितथि त' बगल मे बैसल लोकक कानमे कहने रहितथिन...." साकेतानंदो मूल रूप स' पुरैनियें के ने ....? मुदा बाबू दम छैक.... रवींद्रभाइक कैक टा अभूतपूर्व रचना छै, जकरा दरभंगा-पूर्णियाँक त्वंचाहंच सं' तोपल नंइ जा सकैत अछि। यैह त' छियै अक्षरक कमाल...साहित्यक जादू! आई ने गोलैसी..षड्यंत्र..ओझरी आदि-इत्यादि क' क' अहां दबा देबै...मुदा जं'रचना मे दम रहतै त' कत्ते दिन दबेबै आगि के?
कोनो चर्च के अइ असार संसारके त्यागि चल जाइत रहला...रवींद्र भाइ छथि....अहां जँ' पूछब कत' छथि ? त' हम कहब जे दिल्ली मे। आब ई नंइ पूछि बैसब जे कोना छथि ? हुनका सं' भेंट भेना कैक दशक भेल । हय रे जयदेव बाबू ! रहितथि त' बगल मे बैसल लोकक कानमे कहने रहितथिन...." साकेतानंदो मूल रूप स' पुरैनियें के ने ....? मुदा बाबू दम छैक.... रवींद्रभाइक कैक टा अभूतपूर्व रचना छै, जकरा दरभंगा-पूर्णियाँक त्वंचाहंच सं' तोपल नंइ जा सकैत अछि। यैह त' छियै अक्षरक कमाल...साहित्यक जादू! आई ने गोलैसी..षड्यंत्र..ओझरी आदि-इत्यादि क' क' अहां दबा देबै...मुदा जं'रचना मे दम रहतै त' कत्ते दिन दबेबै आगि के?
प्रस्तुतकर्ता साकेतानन्द नवहटिया पर 6:10 am कोई टिप्पणी नहीं:
रविवार, 10 अक्तूबर 2010
एतेक रास बात--- कतेक रास बात !
टेक्नोलौजी अहांके पंगु बना देत,अहां के भंगठिक'तेना काटि देत जे अहां बुझबो ने करबै आ अहाँक कतल भ' गेल रहत । आब यैह देखियौ जे मसावधि भेलै, तखन जा क' इंटर-नेट व्यवस्थित भ' सकल आ हमरा लोकनि मे फेर गप संभव भ' सकल। इंटर-नेटक दुनियाँ मे एक तरहक नंइ, नाना प्रकारक भ्रष्टाचार छैक, अफसर,उद्योगपतिक तेहन दुरभि--संधि छैक--जे अहांक नाकक नीचा देने दही बंटाइत रहत आ अहां के पता तक नंइ!मुदा ब्लौग लिखै लएत' इंटरनेटा त' चाही ? जे से...अइ बीच मे भेलै त' से सब जे लिख लागब त'उपन्यास लिख' पडत । लिखलखिन अमर जी जे..."विष्ठी लए दंतखिष्ठी जकरा--जोडा बडद द्वार पर तकरा...।" से खेल सुरुओ ने भेल रहै. खेलाडी सब आएलो ने छलै कि दुनियाँक मीडियाके दिल्लीक खेल गांव मे सांप-बिछ्छू भेट' लगलै, सब देश' खास क' भारतक असली दुश्मन इंगलैंड्क मुख्य भंसीया चिचियेलै भारत बुते राष्ट्रमंडल खेल आयोजित कैलनंइ हेतै...अष्ट्रेलिया आ दांत मे फंसल सुपारी बरोबरि देश न्यूजीलैंडोके एत' असोकर्ज हेबाक संभावना बुझेलै । अपने भले कोनो होस्टल कि कोनो गोदाम मे खेलाडी कियैक ने ठहरेने हुए...मैंचेस्टर मे की भेलै से लोक बिसरलैये ? बिसरैक बात छैक ?...से आइ आठम दिन चियै... इंग्लैड कि औष्ट्रेलिया...कहां ककरो चौ अलगलै...कहां किछु भेलै...आइ त' आठ दिन भेलै कहां ककरो सांप डंसलकै कि कहां कक्रो दें&गु भेलै ।अंतराष्ट्रीय बिरादरी, तहूमे गोरका चमडी बला के अपन देश के मोजर दै मे बड अधलाह लगै चई..खास क' अगंरेजक घराइनक जुना त' जरि गेल छै...भारतक सामने औकाति त' छै नंइ...रहि गेल छै बस अॅईंतःई ।
6ड
6
6धि
6ड
6
6धि
प्रस्तुतकर्ता साकेतानन्द नवहटिया पर 6:22 am कोई टिप्पणी नहीं:
सदस्यता लें संदेश (Atom)


c: text/html

text:
भारत सरकार द्वारा जारी कैल गेल विज्ञप्ति अनुसार भारतक राष्ट्रपति डा. प्रणव मुखर्जीक हाथ सँ संस्कृत, फारसी, अरबी आर पाली भाषाक कुल ३० विद्वान् केँ सम्मान पत्र आर महर्षि बद्रायण व्यास सम्मान देल जायत। एहि ३० विद्वान् मे मिथिलाक दुइ विशिष्ट विद्वान् प्रो. लक्ष्मीश्वर झा एवं डा. रत्न मोहन झा केर नाम सेहो समाहित अछि। उल्लेखित भाषा मे उत्कृष्ट योगदान देबाक लेल साल मे एक बेर ई सम्मान स्वतंत्रता दिवस पर महामहिम राष्ट्रपति द्वारा देल जाइत अछि।
दुनू विद्वान् राष्ट्रीय संस्कृत संस्थान दिल्ली मे प्रोफेसर छथि। विभिन्न संकाय केर विभागाध्यक्ष सेहो रहैत अन्यान्य संस्थान मे सेहो सेवा आदि प्रदान कएने छथि। संगहि संस्कृत भाषा मे वेद व अन्य विषय पर निरंतर शोधमूलक प्रस्तुति सँ अपना सहित राष्ट्र आर मिथिलाक गौरव केँ बढबैत रहला अछि।
वर्तमान मे घोषित सम्मानक सूची मे हिनका लोकनिक नाम पड़ला सँ समूचा मिथिला गर्वान्वित होएबाक अनुभूति पाबि रहल अछि। वर्तमान व्यवसायिक युग मे पर्यन्त संस्कृत शिक्षाक महत्व ओतबे उच्च छैक एहि सत्य सँ आम जनमानस केँ आत्मसात करौलक अछि।

robotstxt: allowed

filter: keep


text:
कथा-संस्मरण
#दहेज_मुक्त_मिथिला #दहेज_मुक्त_विवाह_संस्मरण
हमर दहेज मुक्त विवाह
– प्रवीण नारायण चौधरी
अपन पैर पर ठाढ भऽ गेलाक बाद एना बुझायल जे आब विवाह कय लेबाक चाही, कारण विवाह एकटा निश्चित उम्रक सीमा मे भेनाय उचित होइत छैक। देरी सँ जे विवाह करैत छथि हुनकर जीवन मे कतेको प्रकारक समस्या वृद्धावस्था मे होइत देखलहुँ… से शुरुए सँ विचार बनेने रही जे अपन विवाह समय पर करब।
पिता केँ कहलियनि विवाह लेल उचित कथा देखबाक वास्ते… ताहि बीच पिताक अचानक अवसान भऽ गेलनि। ई करीब १९९४-९५ केर बात थिक जखन हम २२ वर्षक रही। पिताक अवसान सँ परिवारक मुख्य जिम्मेदारी अपनहि ऊपर आबि गेल, पिताविहीन पुत्रक विवाह मे अभिभावकक भूमिकाक बड पैघ कमी बुझायल।
माताक भूमिका पुरुषप्रधान समाज मे नहि के बराबर होइत छैक, तेँ नजदीकक सम्बन्धी आदि पर निर्भर रहय पड़ैत छैक, जेकर बड़ा कटु अनुभव हमरा भेल… न अपने खुलिकय किनको संग बात कय सकैत छलहुँ… न कियो ओहि तरहक जिम्मेदारी वहन करबाक लेल पीठ पर ठाढ रहथि। अतः अपन मोन मे ई ठानि लेलहुँ जे अपनहुँ सँ अधिक आर्थिक रूप सँ कमजोर परिवारक बेटी संग विवाह करब आ बेटीवलाक एक पाइ स्वयं नहि छुअब। हुनका अपन स्वेच्छा जे होइन। ई बात किछु अभिभावक सँ कहलियनि। जतय काज करैत रही ओतहु मित्रवर्ग मे चर्चा कएने रही।
एहि क्रम सँ दुइ-चारि कथा-परिचय भेटल आ अपन विवाह पूर्ण दहेज मुक्त, केवल अपन समाजक लोक केँ बरियाती मे अनबाक आ हुनका सभक नीक सँ स्वागत सत्कारक मांग कएने रहियनि जे सहर्ष पूरा भेल। शेष, हमर बहनोइ केर जेठ भ्राता (अभिभावक) आदति सँ मजबूर एकटा मोटरसाइकिल दूल्हा केँ चढय लेल दय देबनि बाजिये टा देलखिन जे अपना बड़ खराब लागल छल… हमर ससूर महाराज जे वार्ता लेल आयल छलखिन्ह ओ चौंकि गेल छलाह… ओ एतबे बजलखिन जे मोटरसाइकिल हम देबनि से कर्ज करय पड़त… बनारस मे ५ टके सैकड़ा मासिक सूदि पर पाय उठायब आ हिनका एक मोटरसाइकिल देबनि त ओ कर्जा चुकबय मे हमरा बहुत समय लागत… मोन कल्पैत रहत…। एहि सँ नीक जे हम आइ सहर्ष मोन सँ आशीर्वाद देबनि जेकर फलस्वरूप हिनका ८० टा मोटरसाइकिल कीनबाक सामर्थ्य स्वतः भेटि जेतनि।
हम अपन अभिभावक केँ कहलियनि जे ८० टा मोटरसाइकिल वला आशीर्वाद नीक विकल्प अछि। एहि तरहें बड़ा शुभ-शुभ हम दहेज मुक्त विवाह कयलहुँ आ हमर सासु-ससूर एतबा स्वागत-सत्कार आ साँठ-ताँठ सँठलनि जे तैयो किछु कर्जा कइये लेलनि। बाद मे पता चलल त हम अपना भरि अपन ससूर महाराज केर ओहो कर्जा हल्लूक करबाक यत्न कयल। कथमपि माता-पिता सँ लेबाक नहि देबाक नीति पर हम सन्तान चलब त निश्चित जीवन मे कर्मठता आ सफलताक प्रतिष्ठा प्राप्त करब। खुशी अछि जे आइ हुनका लोकनिक आशीर्वाद सदिखन जीवन मे बनल अछि।


text:
मधुबनी। 08 जनवरी। कैल्हि अखिल भारतीय मिथिला पार्टी केर मधुवनी जिला कमीटीक ओपचारिक घोषणा भेल, संगहि प्रेस कॉन्फ्रेंस सेहो भेल। एहि सभा मे पार्टीक राष्ट्रीय अध्यक्ष श्री शिलानाथ मिश्र सभ नौंवान केँ अप्पन स्वभिमानक संग मिथिला राज्य आ मिथिलाक विकासक लेल जोर शोर सँ लड़ाई लड़बाक सुझाव देलनि। सभा मे उपस्थित पार्टीक राष्ट्रीय महासचिव मैथिल संजय मिश्र साफ शब्द कहलनि कि 2020 केँ बिहार विधानसभा चुनाव मे मिथिलाक धरातल सँ 20 गोट विधायक ABMP केँ रहत आओर 2021 मे मिथिला राज्यक स्थापना होयत।
सभा क' सम्बोधित करैत मिथिलाक प्रखर आन्दोलनी श्री कमलेश जी कहलनि कि आय धरी जतेक मिथिला राज्यक लेल काज करनिहार भेलथि हुनका सभ लग मिथिला राज्यक लेल समय सीमा निर्धारित नहि छल, मुदा ABMP मिथिला राज्यक स्थापना करबाक समय सीमा 2021 तय क' देना अछि, ताहिक लेल सभ मैथिल केँ एकजुट भ' अखिल भारतीय मिथिला पार्टीक सपोर्ट करबाक चाही। एहि अवसर पर उदयशंकर मिश्र जी कहलनि कि अखिल भारतीय मिथिला पार्टीक निरंतर प्रयास सँ आब बुझा रहल अछि कि सही मे 2021 मे मिथिला राज्य भेटत। कैल्हिक सभा मे आनंद झा मैथिल, मधुवनी जिलाक टीम संग मधुवनीक गाम - गाम पहुंच बूथ लेबल धरिक टीम जल्दे गठन करबाक प्रतिज्ञा लेलनि।


text:
अमरसिंह थापा
अमरसिंह थापा नेपालक पश्चिम किलाक सर्वोच्च कमाण्डर छल । ओ नेपाल अङ्ग्रेज युद्धक समय नेपालक सैनिक जनरल छल । हुनका नेपालक राष्ट्रिय विभूति मानल जाइत अछि । ओ निर्भय, पराक्रमी, युद्धचातुर्य, इमान्दार आ विश्वासी भेलासँ राजा रणबहादुर शाहक शासनकालमे अङ्ग्रेजसभसँ युद्धमे सूदुर पश्चिमाञ्चलक रक्षाक जिम्मा पौने छल । एहि लेल अमरसिंह थापाक अङ्ग्रेज तरफक जनरल अक्टरलोनीद्वारा पैग प्रलोभन देखेला बादो ओ लोभ लालचमे नै फसि राष्ट्रिय हितक सर्वोपरि मानि वीरता पूर्वक अङ्ग्रेजसभ संग लडने छल, एहिलेल हुनका राष्ट्रिय विभूतिक रूपमे सम्मान करल जाइत अछि ।
व्यक्तिगत जीवन[सम्पादन करी]
प्रसिद्धि[सम्पादन करी]
योगदान[सम्पादन करी]
मृत्यु[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- अमरसिंह थापा सँ सम्बन्धित मिडिया विकिमिडिया कमन्समे सेहो अछि।


text: पटना। ओ दिन आबि गेल जखन शहर आ गाम मे पैघ संख्या मे महिला बंदूक संग देखाई देतीह। होमगार्ड मे नामांकन क सहारे सरकार ग्रामीण महिला क सशक्तीकरण क एहि परिदृश्य क बाट साफ करि देलक अछि। कहल जाए त किछु दिनक बाद ग्रामीण होमगार्ड क आधा पद पर महिला क भर्ती कैल जाएत। सरकार ग्रामीण होमगार्ड मे प्रकारांतर स 50 फीसदी महिला क कोटा तय करि देलक अछि। शहरी आओर पंचायती निकाय मे 50 फीसदी आरक्षण आओर संविदा पर नियुक्त शिक्षक मे महिला कए 50 फीसदी आरक्षण क बाद सरकार क इ नव क्रांतिकारी फैसला अछि। प्रदेश मे होमगार्ड क पैघ फौज अछि। जेकर 50 हजार क आसपास अदि। इ सरकारी सेवक नहि छथि मुदा सेवा मे तैनात जवान कए सरकार अप्रैल 2010 स 200टका दैनिक क दर स भुगतान करैत अछि। 1989 क बाद स करीब दू दशक तक होमगार्ड मे नव नामांकन पर विराम लागल छल। नीतीश कुमार कए सत्ता मे एलाक बाद तीन साल पूर्व 8-9 हजार नव नामांकन भेल। खास गप इ जे सरकार कारापाल आ आरक्षी क नौकरी मे 50 फीसदी आरक्षण द रखने अछि। आब वर्ग चारि क दस हजार स बेसी पद मे 50 फीसदी पद कए होमगार्ड स भरबाक तैयारी चलि रहल अछि। एखन दस हजार स बेसी पुलिसकर्मी क भर्ती क काम अंतिम चरण मे अछि। एहि मे तीन-चारि हजार होमगार्ड क जवान कतार मे ठार छथि। मुदा सरकारी नौकरी क लेल मांग कए हिसाब स होमगार्ड क जवान उपलब्ध नहि छथि। 89 क बाद दू दशक तक नव नामांकन न भेला स प्राय: सब गोटे सरकारी सेवा क उम्र सीमा पार करि चुकल अछि। एहि तरह स होमगार्ड मे महिला क कोटा तय भेला स इ सरकारी नौकरी क लेल सीढ़ी क काज करत। सरकार पूर्व स स्वीकृत बल क 20 फीसदी नव नामांकन करबाक आदेश जारी करि रखने अछि। गृह विभाग 5 मई कए जारी आदेश मे कहने अछि जे एहि 20 फीसदी मे 10 फीसदी क कोटा ग्रामीण गृह रक्षक क रूप मे महिला लेल रहत। एहि तरह अगिला किछु साल मे नव नामांकन क संग होमगार्ड मे 50 फीसदी पद पर महिला क कब्जा होएत। एहि लेल आरक्षण क भीतर आरक्षण क फार्मूला चलत। चयनित महिला जहि वर्ग विशेष क रहतीह, हुनकर गिनती ओहि वर्ग विशेष क विरुद्ध कैल जाएत।


text:
स्वाध्याय
– प्रवीण नारायण चौधरी
रामचरितमानस मोती
जयमाला पहिरेनाय, परशुरामक आगमन व क्रोध
पैछला अध्याय मे श्री रामजी द्वारा शिवधनुष केँ क्षणहि मे भंग करबाक प्रकरण पढ़लहुँ। सभक प्रसन्नताक सीमा नहि रहबाक बात हमहुँ-अहाँ बुझि सकैत छी, जतय कियो घुसकइयो नहि सकल रहय आ जनक उदास भ’ गेल रहथि… ताहि ठाम जानकी जीक व्याकुलता केँ नीक सँ निहारैत पुरुषोत्तम राम एकहि क्षण मे ओहि धनुष केँ उठौलनि आ प्रत्यंचा चढ़ा खिंचिते धनुष बिच्चहि सँ टुटि गेल। आब आगू –
१. धीर बुद्धिक भाट, मागध एवं सूत लोकनि विरुदावली (कीर्ति) केर बखान कय रहल छथि। सब कियो घोड़ा, हाथी, धन, मणि और वस्त्र निछावर कय रहल छथि। झाँझ, मृदंग, शंख, शहनाई, भेरी, ढोल और सुहाओन नगाड़ा आदि बहुतो तरहक सुन्दर बाजा सब बाजि रहल अछि। जहिं-तहिं तरुणी लोकनि मंगल गीत गाबि रहल छथि।
२. सखी सहित रानी अत्यन्त हर्षित भेलीह, मानू सुखायल धान पर पानि पड़ि गेल हुए। जनकजी सब सोच त्यागि खूब सुखी भ’ गेलाह। जेना हेलैत-हेलैत थाकि गेल लोक केँ थाह भेटि गेलाक बाद विश्रामक सुख भेटैत छैक, किछु तहिना जनकजी कठोर संकल्प केँ पूरा भेला पर सुखी होयब स्वाभाविक छल।
३. धनुष टुटि गेलापर राजा सब एना श्रीहीन (निस्तेज) भ’ गेलाह जेना दिन मे दीपक केर शोभा घटि जाइत छैक।
४. सीताजी केर सुख कोना वर्णन कयल जाय, जेना चातकी स्वातीक जल पाबि गेलीह।
५. श्री रामजी केँ लक्ष्मणजी केना देखि रहला अछि जेना चन्द्रमा केँ चकोर केर बच्चा देखि रहल हुए।
६. तखन शतानंदजी आज्ञा देलनि आर सीताजी श्री रामजी लग जेबाक वास्ते चलि देलीह। संग मे सुन्दर चतुर सखी लोकनि मंगलाचारक गीत गाबि रहल छथि, सीताजी बालहंसिनीक चाइल सँ चलि रहल छथि। हुनकर अंग सब मे अपार शोभा छन्हि।
७. सखी लोकनिक बीच मे सीताजी केना शोभित भ’ रहली अछि जेना बहुतो रास छवि के बीच कोनो महाछवि हुए। करकमल मे सुन्दर जयमाल छन्हि जाहि मे विश्व विजय केर शोभा पसरल अछि।
८. सीताजीक शरीर मे संकोच अछि मुदा मोन मे खूब उत्साह छन्हि। हुनकर ई गुप्त प्रेम कियो नहि बुझि पाबि रहल अछि। लग आबिकय श्री रामजीक शोभा देखिकय राजकुमारी सीताजी जेना चित्र मे लिखल जेकाँ रहि गेलीह, यानि स्तब्ध स्थिर रहि गेलीह।
९. चतुर सखी सब ई अवस्था देखि बुझबैत कहय लगलीह – सुन्दर जयमाला पहिराउ। से सुनिकय सीताजी दुनू हाथ सँ माला उठेलीह मुदा प्रेम मे विवश भेलाक कारण पहिरायल नहि होइत छन्हि।
१०. एहि घड़ी हुनकर हाथ एना सुशोभित भ’ रहल अछि मानू डंडी सहित दुइ कमल चन्द्रमा केँ डराइते जयमाला दय रहल हो। एहि छवि केँ देखिकय सखी सब गाबय लगलीह। तखन सीताजी श्री रामजीक गला मे जयमाला पहिरा देलीह।
११. श्री रघुनाथजीक हृदय पर जयमाला देखि देवता लोकनि फूल बरसाबय लगलाह। समस्त राजागण एना सकुचा गेलाह जेना सूर्य केँ देखिकय कुमुदक समूह सिकुड़ि गेल करैत अछि।
१२. नगर आ आकाश मे बाजा बाजय लागल। दुष्ट लोक सब उदास भ’ गेल आर सज्जन लोक सब खूब प्रसन्न भ’ गेल। देवता, किन्नर, मनुष्य, नाग और मुनीश्वर जय-जयकार कयकेँ आशीर्वाद दय रहला अछि। देवता लोकनिक स्त्रिगण नाचैत-गबैत छथि। बेर-बेर हाथ सँ पुष्प भरल अंजलि छुटि रहल छन्हि। जहाँ-तहाँ ब्रह्म वेदध्वनि कय रहल छथि आर भाट लोकनि विरुदावली (कुलकीर्ति) बखानि रहल छथि।
१३. पृथ्वी, पाताल और स्वर्ग तीनू लोक मे यश पसैर गेल जे श्री रामचन्द्रजी द्वारा धनुष तोड़ि देल गेल आर सीताजी केँ वरण कय लेल गेल। नगरक नर-नारी आरती कय रहल छथि आर अपन-अपन हैसियत (पूँजी) मुताबिक सब कियो सामर्थ्य सँ बहुत बेसी निछावर कय रहल छथि।
१४. श्री सीता-रामजीक जोड़ी एना सुशोभित भ’ रहल अछि मानू सुन्दरता आ श्रृंगार दुनू रस एकत्रित भ’ गेल हुए। सखी सब कहि रहल छथि – सीते! स्वामीक चरण छुबू, लेकिन सीताजी अत्यन्त भयभीत भेल हुनकर चरण नहि छुबैत छथि।
१५. गौतमजीक स्त्री अहल्याक गति केँ स्मरण कयकेँ सीताजी श्री रामजीक चरण केँ हाथ सँ स्पर्श नहि कय रहल छथि। सीताजीक अलौकिक प्रीति जानि रघुकुल मणि श्री रामचन्द्रजी मोन मे हँसैत छथि।
१६. ताहि समय सीताजी केँ देखिकय किछु राजा बड़ी ललचा गेलाह। ओ दुष्ट, कुपूत और मूढ़ राजा मोन मे खूब तमतमेलाह। ओ अभागल सब उठि-उठिकय, कवच पहिरि यत्र-तत्र कौचर्य करय लगलाह। कियो कहैत छथि, सीता केँ छिन लिय आ दुनू राजकुमार केँ पकड़िकय बान्हि लिय। धनुषे टा तोड़ला चाह पूरा नहि हेतनि। हमरा सभक जिबैत राजकुमारी केँ के ब्याहि सकैत अछि? यदि जनक किछु मदति करथि त युद्ध मे दुनू भाइ सहित हुनकहु जीति लिय।
१७. ई वचन सुनि साधु राजा बजलाह –
*एहि निर्लज्ज राज समाज केँ देखिकय त लाजो लजा गेल।
*अरे! तोरा लोकनिक बल, प्रताप, वीरता, बड़ाई और नाक (प्रतिष्ठा) त धनुषे संग चलि गेलौक। वैह वीरता रहौक या आब नव पर कतहु सँ भेटलौक अछि?
*एहेन दुष्ट बुद्धि छँ तखन त विधाता तोरा सभक मुंह पर कारी पोति देलखुन।
*ईर्ष्या, घमंड आ क्रोध छोड़िकय जी भरिकय श्री रामजीक छबि देखि ले।
*लक्ष्मण केँ क्रोधक प्रबल अग्नि बुझि ओहि मे कीट-पतंग बनबाक चेष्टा नहि कर।
*जेना गरुड़ केर भाग कौआ चाहय, सिंह केर भाग खर्हिया चाहय, बिना कारणे क्रोध करयवला अपन कुशल चाहय, शिवजी सँ विरोध करयवला सब प्रकारक सम्पत्ति चाहय, लोभी-लालची सुन्दर कीर्ति चाहय, कामी मनुष्य निष्कलंकता चाहय त कि ओ सब पाबि सकैत अछि?
*आर जेना श्री हरि केर चरण सँ विमुख मनुष्य परमगति (मोक्ष) चाहय, त हे राजागण! सीता लेल तोहर लालच सेहो ओहिना व्यर्थ हेतौक।
१८. हल्ला-गुल्ला सुनि सीताजी शंकित भ’ गेलीह। सखी सब हुनका माताक पास लय गेलीह। श्री रामचन्द्रजी मोन मे सीताजीक प्रेम केर बखान करैत स्वाभाविक गति सँ गुरुजी लग गेलाह। रानी सहित सीताजी दुष्ट राजा लोकनिक दुर्वचन सुनिकय सोचय लगलीह जे नहि जानि विधाता आब कि करयवला छथि।
१९. राजा लोकनिक वचन सुनिकय लक्ष्मणजी एम्हर-ओम्हर तकैत छथि, लेकिन श्री रामचन्द्रजी के डर सँ किछु बाजि नहि पबैत छथि। हुनकर नेत्र लाल आर भौंह टेढ़ भ’ गेलनि आर ओ क्रोध सँ राजा सब दिश देखय लगलाह, मानू मतवाला हाथीक झुंड देखिकय सिंह केर बच्चा केँ जोश आबि गेल हो।
२०. खलबली देखि जनकपुरीक स्त्रिगण सब व्याकुल भ’ गेलीह आर सब मिलिकय ओहि फसादी राजा सब केँ गारि दियए लगलीह।
२१. ताहि समय शिवजीक धनुष टुटबाक खबर सुनि भृगुकुल रूपी कमलक सूर्य परशुरामजी आबि गेलाह। हिनका देखिकय सब राजा सकुचा गेलाह, मानू बाज के झपटला पर बटेर नुका गेल हुए।
२२. गोर शरीर पर विभूति (भस्म) बड़ा फबि रहल अछि आर विशाल ललाट पर त्रिपुण्ड्र विशेष शोभा दय रहल अछि। सिर पर जटा अछि, सुन्दर मुखचन्द्र क्रोधक कारण किछु लाल भ’ गेल अछि। भौंह टेढ़ आर आँखि क्रोध सँ लाल अछि। सहजो रूप मे देखैत छथि त एना लगैछ मानू क्रोध कय रहल छथि। बरद जेकाँ ऊँच और पुष्ट कंधा छन्हि, छाती और भुजा सब विशाल छन्हि। सुन्दर यज्ञोपवीत धारण कयने, माला पहिरने और मृगचर्म लेने छथि। डाँर्ह मे मुनिक वस्त्र (वल्कल) और दुइ तरकस बन्हने छथि। हाथ मे धनुष-बाण और सुन्दर कंधा पर फरसा धारण कयने छथि।
२३. शांत वेष अछि, लेकिन करनी बड़ी कठोर अछि। स्वरूपक वर्णन नहि कयल जा सकैछ। मानू वीर रस स्वयं मुनिक शरीर धारण कयकेँ ओतय आबि गेलथि जतय सब राजा लोकनि रहथि।
२४. परशुरामजीक भयानक वेष देखिकय सब राजा भय सँ व्याकुल होइत उठिकय ठाढ़ भ’ गेलाह आ पिता सहित अपन-अपन नाम कहि-कहि सब दंडवत प्रणाम करय लगलाह। परशुरामजी हितो बुझि जेकरा दिश देखैत छथि ओ बुझैत छथि मानू हुनकर आयु पूरा भ’ गेलनि।
२५. फेर जनकजी आबिकय सिर नमेलनि आर सीताजी केँ बजाकय प्रणाम करबौलनि। परशुरामजी सीताजी केँ आशीर्वाद देलनि। सखी सब हर्षित भेलीह आर ओतय आब बेसी काल रुकब ठीक नहि बुझि ओ सब हुनका अपन मंडली मे लय गेलीह।
२६. फेर विश्वामित्रजी आबिकय भेटलथि आर ओहो दुनू भाइ केँ हुनकर चरणकमल पर प्रणाम करय लेल कहलनि। कहलखिन ई राम और लक्ष्मण राजा दशरथ केर पुत्र छथि। हुनकर सुन्दर जोड़ी देखिकय परशुरामजी आशीर्वाद देलखिन।
२७. कामदेवहु केर मद केँ छोड़बयवला श्री रामचन्द्रजीक अपार रूप केँ देखिकय हुनकर नेत्र थकित (स्तम्भित) भ’ रहल छन्हि। फेर सब देखिकय, सब किछु बुझितो अनजान जेकाँ जनकजी सँ पुछैत छथिन जे ई कहू कि एतेक भारी भीड़ कथी के अछि? हुनकर शरीर मे क्रोध आबि गेलनि।
२८. जाहि कारण सब राजा आयल रहथि, राजा जनक से सबटा समाचार कहि सुनौलनि। जनकक वचन सुनिकय परशुरामजी घुमिकय दोसर दिश देखलथि त धनुषक टुकड़ा पृथ्वी पर खसल देखायल। अत्यन्त क्रोध मे भरिकय ओ कठोर वचन बजलाह – रे मूर्ख जनक! बता, धनुष के तोड़लक? ओकरा तुरन्त देखा, नहि तऽ अरे मूढ़! आइ हम जतय धरि तोहर राज्य छौक, ओतय धरिक पृथ्वी के उलटि देब।
२९. राजा केँ बहुते भय भेलनि जाहि के चलते ओ उत्तर नहि दैत छथि। से देखिकय कुटिल राजा सभक मोन मे खूब प्रसन्नता भेलैक। देवता, मुनि, नाग और नगरक स्त्री-पुरुष सब सोचय लगलाह, सभक हृदय मे बहुते भय छन्हि।
३०. सीताजीक माता मोन मे पछता रहल छथि जे विधाता सबटा बनल-बनायल काज बिगाड़ि देलनि। परशुरामजीक स्वभाव सुनिकय सीताजी केँ आधा क्षण सेहो कल्प समान बितय लगलनि। तखन श्री रामचन्द्रजी सबकेँ भयभीत देखि आर सीताजी केँ सेहो डरायल बुझि कहलनि – हुनकर हृदय मे नहि कोनो हर्ष रहनि आ न विषाद – क्रमशः ऐगला अध्याय मे।
हरिः हरः!!


text:
बिहार मे क्रिकेट क हत्या करबा प्रयास चलि रहल अछि। लालू प्रसाद आ कीर्ति झा आजादक जिद क आगू क्रिकेट अंतिम सांस ल रहल अछि। एहन मे किछु मैदान पर एखनो सचिन बनबाक सपना ल कए खिलाड़ी उतरि रन्हल छथि। किछु एहने खिलाडि़ स परिचय करैत भाजपा सांसद शत्रुघ्न सिन्हा
बिहारक मिथिला क्षेत्रकेँ युवा सभ दिनांक 3/01/21 कए मैथिली भाषाक अनिवार्य शिक्षा क लेल ट्वीटर ट्रेंड अभियान चलाओल गेल, जाहि...Read more
सर्वाधिकार सुरक्षित। इसमाद डॉट कॉम मे प्रकाशित सभटा रचना आ आर्काइवक सर्वाधिकार रचनाकार आ संग्रहकर्त्ता लग सुरक्षित अछि। रचना क अनुवाद आ पुन: प्रकाशन वा आर्काइव क उपयोग लेल इ-समाद डॉट कॉम प्रबंधन क अनुमति आवश्यक। प्रबंधक- छवि झा, संपादक- कुमुद सिंह, राजनीतिक संपादक- प्रीतिलता मल्लिक, समाचार संपादक- नीलू कुमारी। वेवसाइट क डिजाइन आ संचालन - जया झा।
हमरा स संपर्क: esamaad@gmail.com


text:
सीतामढ़ी, मिथिला मिरर: बिहारक सीतामढ़ी जिला मुख्यालय के डुमरा स्थित एसबीआई के एटीएम सं दू हजार रुपैयाक जाली नोट निकलबाक मामला सामने आयल अछि। घटना रविदिनक अछि। ग्राहक अहि बातक शिकायत मंगलदिन बैंक अधिकारी सं केलनि, जाहि के बाद एटीएम सील कय देल गेल।
हालांकि बैक अधिकारी अहि मामला के खारिज कय रहल अछि। बताओल जा रहल अछि जे, डुमरा के लगमा गाम निवासी पंकज कुमार बैंकक एटीएम स रविदिन दू हजार रुपैया निकालने छल। बाद मे बाजार मे खरीददारी करबा समय पता चलल जे दू हजारक नोट फोटो स्टेट के जरिये स्कैन कायल गेल अछि।
गौरतलब अछि जे, अहि सं पहिने सेहो मीडिया मे नव जाली नोटक खबररि आयल छल। पंजाब के रहय वला ममेरे भाई-बहन 2 हजार रुपैया के चारि करोड़ कीमत के जाली नोट छपने छल। आ मार्केट मे चला रहल छल।


text:
लघुकथा
– रूबी झा
किरण बेर-बेर अपन माता-पिता सँ कहि रहल छलखिन्ह, माँ-बाबूजी बौआ केँ लऽ जेबैइ तँ लँ जइयौ, लेकिन अहाँ सब राखि नहि पेबइ । असल मे किरण केर माँ-बाबूजी किरण ओतय गेल रहथिन्ह, गुड्डु (किरण केर बेटा)क गर्मी छुट्टी रहनि। आ गुड्डु अपन ईच्छा जतेलखिन्ह मात्रिक जाय केँ नाना-नानीक संग। गुड्डु सात वर्षक छलाथि। नाना-नानी बहुत प्रसन्न भऽ गेलथि अपना संग दौभीत्र (गुड्डु) केँ लऽ जाय लेल। ताबे में किरण कहैय लगली अपन माँ-बाबूजी सँ जे एकर आदति अलग ढंगक छैक, सब- किछु खाय नहि छैक, हरियर तरकारी तँ छुबितो नहि छैक, दूध बिना होरलिक्स के नहि पिबैत छैक, एको रत्ती छाल्ही मुँह में चलि जाय छैक तँ थू-थू करैत थुकरि दैत छैक। अपना हाथे तँ कखनो खायतो नहि छैक।बिना खिस्सा-पिहानी सुनने कहियो सुतबो नहि करैत छैक। गाम में गर्मी और मच्छर सेहो बहुत रहैत छैक। माँ-बाबूजी! अहाँ सब गुड्डु केँ नहि लऽ जइयौ, नहि सम्हारि पेबैक एकरा, दूए दिन में परेशान कय देत। किरण के बाबूजी अपन बेटीक सबटा बात एकटक लगाकय सुनलनि आ गम्भीर भऽ बजला जे कुनू बात नहि, जाय दहिन, तेहने हेतैक त हम दऽ जेबैक नहि मोन लगतैक त। मुदा अन्तो-अन्त धरि अनेकन बहन्ना बनबैत किरण गुड्डु केँ नाना-नानी संगे नहि जाय देलखिन्ह। दुनू प्राणी (किरण केर माता-पिता) बहुत दुःखी भऽ ओतय सँ विदाह भऽ गेलाह। कियैक तँ किरण हुनक ओ संतान छलखिन्ह जिनक जन्मक बाद दुनू प्राणी फैसला लेने रहैथि जे अपने सब आब दोसर संतान नहि होबय देबैक, हिनके पढा-लिखा एक सुंदर जीवन देबैन। और बहुत हद तक ओहि में ओ सब काबयाबो भेलथि। रास्ता भरि दुनू प्रणी बतियैत एलाह किरणक बचपनक बारे में। एक-दोसर सँ कहैय लगलाह, जतेक आदत गुड्डु में किरण गिनेलैथ ई सबटा आदत तँ हुनको में छलैन, कि अपने सब किरण केँ सम्हाइर नहि पबैत छलियैन्ह? तहिना बौआ (गुड्डु) केँ सेहो सम्हाइर लीतियैन्ह। दस-पाँच दिन रहि जइतथि तँ बुढ मोन फेर सँ अपना सभक बच्चा भऽ जइतय। जिनका पोइस-पाइल कय पढा लिखा, विवाह-दान करा, सुयोग्य आ शिक्षित बना, एकटा सुयोग्य आ शिक्षित व्यक्ति सँ संग लगा देलियैन्ह, जे आय ओ कुशल जीवन जीबि रहल छथि से आइ अपन सात सालक बेटा लेल कहलथि जे अहाँ सब नहि सम्हाइर पेबैक। किरणक माताजी हुनक पिता सँ कहैय छथिन, याद अय ओ दिन जहन किरण केर स्नातकक रिजल्ट आयल रहनि, बेर-बेर अहाँ सँ कहैत रहथि, बाबूजी अहाँ बताउ, हम आगाँ की करू। आ अहाँ हुनका कहय लगलियनि – बेटा अहाँ केँ जाहि क्षेत्र में मोन होइय अहाँ ताहि क्षेत्र में जाउ, हम अहाँक संग छी। ओहि पर किरण अहाँ केँ कतेक जिद्द केने रहैथि, बाबूजी कृपया बताउ ना हमरा तँ जैह अहाँ दुनू कहब हम तँ ओहे करब, और आइ…..। फेर अहीँक कहला पर तँ किरण वकालत केर पढाई केली, और आइ अपन काज सँ हुनक पहचान छन्हि शहर में। कियैक आइ-काल्हिक बच्चा सब अपन माय-बाप केँ बेवकूफ बूझैत छैक से नहि जानि।


text: पटना। बिहार मे पर्यटन क क्षेत्र मे पूंजी निवेश क सिलसिला मे आधा दर्जन स अधिक देश क लगभग 40टा प्रतिनिधि पटना एलथि अछि। एहि मे कनाडा, थाईलैंड, ऑस्ट्रेलिया, फ्रांस, ब्रिटेन आ लाओस क लोक शामिल छथि। वॉट-लाओ नामक परियोजना क अंतर्गत इ सब बोधगया मे विशाल बौद्ध मंदिर आ विहार क निर्माण करेबा पर विचार करताह। एहि स बिहार मे न केवल पर्यटन कए विस्तार भेटत, बल्कि बौद्ध सर्किट कए सेहो मजबूती भेटत। गौरतलब अछि जे वाशिंगटन क वर्जिनियां मे विशाल बौद्ध विहार अछि, जाहि ठाम काफी संख्या मे बौद्ध धर्मावलंवी जुटैत छथि, जेकर निर्माण लाओस क धर्मावलंवी करौने छथि। ओकरे तर्ज पर बिहार मे सेहो बृहद बौद्ध मंदिर क निर्माण क योजना अछि। इ जानकारी पर्यटन मंत्रालय, भारत सरकार क संयुक्त महानिदेशक संजय श्रीवत्स देलथि अछि।


text:
अप्सरा
अप्सरा देव लोकमे नृत्य संगीत करै वाली सुन्दरीसभ। एहीमे सँ प्रमुख अछि, उर्वशी, रम्भा, मेनका आदि।
परिचय[सम्पादन करी]
प्रत्येक धर्मक ई विश्वास अछि कि स्वर्गमे पुण्यवान् लोगसभक दिव्य सुख, समृद्धि तथा भोगविलास प्राप्त होएत अछि आ हिनकर साधनमे अन्यतम अछि अप्सरा, जे काल्पनिक, मुद्दा नितान्त रूपवती स्त्रीक रूपमे चित्रित कएल गेल अछि। यूनानी ग्रन्थसभमे अप्सरासभक सामान्यत: 'निफ' नाम देल गेल अछि । ई तरुण, सुन्दर, अविवाहित, कमर धरि वस्त्रसँ आच्छादित आ हाथमे पानीसँ भरल गेल पात्र लेल स्त्रीक रूपमे चित्रित कएल गेल अछि, जेकर नग्न रूप देखै के लेल पागल बना सकैत अछि आ एही लेल नितान्त अनिष्टकारक मानल जाइत अछि। जल तथा स्थल पर निवासक कारण हिनकर दुइटा वर्ग होएत अछि।
भारतवर्ष मे अप्सरा आ गन्धर्वक सहचर्य नितान्त घनिष्ठ अछि। अपन व्युत्पतिक अनुसार ही अप्सरा (अप्सु सरत्ति गच्छतीति अप्सरा) जलमे रहैवाली मानल जाइत अछि। अथर्व तथा यजुर्वेदक अनुसार ई पानीमे रहैत अछि एही लेल कतौ-कतौ मनुष्यसभक छोडि नदीसभ आ जल-तट पर जाए के लेल हुनका सँ कहल गेल अछि। एकर खराब प्रभावक दिशामे संकेत अछि। शतपथ ब्राह्मण मे (११/५/१/४) ई पोखरिसभमे पंक्षीक रूपमे तैरे वाली चित्रित कएल गेल अछि आ पिछला साहित्यमे ई निश्चित रूपसँ जंगली जलाशयसभमे, नदीसभमे, समुद्रक भीतर वरुणक महलसभमे सेहो रहै वाली मानल गेल अछि। जलक अतिरिक्त हिनकर सम्बन्ध वृक्षसभसँ सेहो अछि। अथर्ववेद (४। ३७। ४)क अनुसार ई अश्वत्थ तथा न्यग्रोध वृक्षसभ पर रहैत अछि जतय ई झूलसभमे झूलैत् अछि आ एकर मधुर वाद्यसभ (कर्करी)क मधुर ध्वनि सुनल जाइत अछि। ई नाच-गान तथा खेलकूदमे निरत भ अपन मनोविनोद करैत अछि। ऋग्वेदमे उर्वशी प्रसिद्ध अप्सरा मानल गेल अछि (१०/९५)।
पुराणसभक अनुसार तपस्यामे लगल तापस मुनीसभक समाधिसँ हटावे के लेल इन्द्र अप्सराक अपन सुकुमार, मुद्दा मोहक प्रहरण बनाएत अछि। इन्द्रक सभामे अप्सरासभक नृत्य आ गायन सतत आह्लादक साधन अछि। घृताची, रंभा, उर्वशी, तिलोत्तमा, मेनका, कुण्डा आदि अप्सरासभ अपन सौन्दर्य आ प्रभावक लेल पुराणसभमे काफी प्रसिद्ध अछि।
इस्लाममे सेहो स्वर्गमे एकर उपस्थिति मानल जाइत अछि। फारसीक 'हूरी' शब्द अरबी 'हवरा' (कृष्णलोचना कुमारी)क साथ सम्बद्ध बताएल जाइत अछि।


text:
नवका- पुरनका लेख सर्च करु...
फेर खतरा...
कोसी मे बाढ़िक खतरा एहि बेर फेर बनि रहल अछि. पानिक दबाव काफी बढ़ि गेल अछि. एहन मे खबर अछि जे नेपालक कुसहा मे तटबंधक सुरक्षा मे लागल बिहार जल संसाधन विभागक इंजीनियर आओर कर्मचारी सभक संग मारि-पीट कएल गेल अछि. ई मारि-पीट ओहि ठामक लोकल बदमाश सभ कएलक. ओकरा सभ के रंगदारी चाहय छल. पुलिस मे शिकायत के बाद एकटा बदमाश पकड़ल गेल अछि. मारि-पीट के बाद तटबंध पर गश्त के काज रुकि गेल अछि. कर्मचारी सभ डरल अछि.
कुसहा चूंकि नेपाल मे अछि... एहि लेल बिहार सरकार एहि मामलाके नेपाल सरकार के संग उठाबय लेल केंद्र सरकार सं आग्रह करि सुरक्षाक पुख्ता इंतजाम करय लेल कहलक अछि. बिहार सरकार के कहनाय अछि जे तुरंत कदम नहि उठाएल गेल तं खतरा बढ़ि सकैत अछि... आओर एहि सं तटबंधक सुरक्षा पर संकट आबि सकैत अछि.
दू साल पहिने 18 अगस्त 2008 मे एहि कुसहा मे तटबंध टूटय सं कोसी मे भारी बाढ़ि आएल छल. जेहि सं पूरा मिथिलांचल मे भारी तबाही मचल छल. चारुकात पानिए-पानि भs गेल छल. जानमालक भारी नुकसान भेल छल. लोक ओहि बाढ़ि के याद कs अखनो सिहर उठैत अछि. आब नेपाल मे पानि होए के कारण कुसहा के पास कोसी पर फेर सं दबाव बढ़ल जा रहल अछि. एहि ठाम दिन राति... चौबीसों घंटा निगरानी... गश्ती के जरूरी अछि. कोनो तरहक कोताही भारि पड़ि सकैत अछि.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
नीलम सहरसा स्टेशन पर परिचालन विभाग में योगदान देबाक बाद बखूबी ट्रेनक ऑपरेट करबाक काज संभाल लेली।पैनल पर गाड़ी(ट्रेन) केँ लाइन क्लियर दैत और कंट्रोल स मिलल मैसेज मुताबिक गाड़ी केर मूवमेंट करबैत देख महिला यात्री चकित अछि।
मधुबनी जिलाक भपटियाही गांवक नीलम ट्रेन परिचालन सँ संबंधित परेशानी केँ सेहो बिना किनो शिकन केर दूर करैत छैथ। तीन मार्च 2018 को रेलवे रिक्रूटमेंट बोर्ड पटना में चयन के बाद हुनक यी पहिल पोस्टिंग अछि। सुपौल जिले के मध्यविद्यालय कुशहर माल केर शिक्षक भागवत साहू और गृहिणी शीला देवीक सबस छोट बेटी शुरू सँ बहुत प्रतिभाशाली छैथ।
नीलम केँ दु भाई कुमार देव साहू, राज कुमार साहू और शादीशुदा बहिन अंजना कुमारी से छोटी अछि नीलम। नीलम कहलक कि स्टेशन मास्टरक यी नौकरी बहुत नीक और नव अनुभव अछि हमरा लेल। एही पहिल पोस्टिंग में पिताक तुल्य अभिभावक स्टेशन अधीक्षक सहित अन्य वरिष्ठ व समतुल्य विभागीक लोग सबहक भरपूर सहयोग मिल रहल अछि।
नीलम कहलैथ कि अगर महिला ठाइन लैथ त कोनो जॉब(नौकरी) असंभव नैए अछि। स्टेशन अधीक्षक नवीन चन्द्र यादव बातचीत करैत समय कहलैथ कि योगदान दैय केँ बाद नीलम मोन लगाक सब काजक प्रशिक्षण ल रहल छैथ।
नीलम केँ लगा क सहरसाक स्टेशन पर 17 स्टेशन मास्टर भ गेल। स्टेशन अधीक्षक कहलैथ कि 16 पुरूष और एगो महिला स्टेशन मास्टर एत कार्यरत अछि।
समस्तीपुर रेल डिवीजन में नीलम सहित 8 गो महिला स्टेशन मास्टरक रूप में विभिन्न स्टेशन पर योगदान देलक यै।डिवीजनक दरभंगा, मधुबनी, लहेरियासराय, नरकटियागंज, रक्सौल और सीतामढ़ी स्टेशन पर सेहो महिला स्टेशन मास्टर अपन योगदान देलक यै।ओहि सबहक चयन नीलम केर साथ भेल छल।
मिथिला दैनिकक् टिम केर तरप स नीलम केँ बहुत बहुत शूभकामना संग बधाई।
#मैथिली समाचार #मिथिलाक धिया #सहरसा


text:
संस्मरण
– स्नेहा प्रकाश ठाकुर
दुर्गा पूजा के खिस्सा
ओही दिन वाणी दीदी केर संस्मरण पढ़िकय हमरा सेहो अपन बहुत रास खिस्सा मोन पड़य लागल। एहि मे सँ किछु मैथिली जिन्दाबाद पर साझा कय रहल छी।
हमरा ओतय दुर्गा पूजा बहुत पैघ उत्सव होइत अछि। दुनू सांझ पूजा, आरती, पंचमी, अष्टमी और नवमी दिन बलिप्रदान, अष्टमी केँ गोसाउन घर और पातइर संग कुमारि भोजन। पूरा दिन किछ ने किछ लगले रहैत अछि। अखनो हम बहुत याद करइ छी और भरि दुर्गा पूजा हमर मोन गामहि में लागल रहैत अछि।
बात करब हम बचपन के। हमरा मोन नहि पड़ैत अछि जे हम कहिया सऽ पूजा कय रहल छी। बहुत बच्चा रही त हमर छोटी मम्मी हमरा सब भाइ बहिन केँ एक संगे बैसाकय केराक पात पर पूजा करबैत छलीह। हम सब दुर्गा चालीसा और हनुमान चालीसाक पाठ करैत रहौँ, लेकिन हम सब बस सात और आठ साल के रहौँ, पूजा स बेसी हमर सबके ध्यान प्रसाद पर रहैत छल। एक दिन हमर भाइ हमरा स पहिले पूजा क लेलथि और जाय लगलथि। हम हनुमान चालीसा पढ़ि रहल छलहुँ, “छुटहि बन्दि महासुख होई” और चूंकि हमर पुरा ध्यान हमर भाइ पर रहय, हम पाठ केलहुँ, “छुटहि बन्धु महा दुःख होई”, ओही दिन और आइ के दिन सब हमरा से बात मोन पाड़िकय खौंझाबय के मौका नहि छोड़ैत छथि। आब त हम व्रत और पूजा सब पुरा तन्मयता स करैत छी, और अपन बच्चा सब केँ सेहो सिखाबय के कोशिश करैत छी।
और दोसर एक घटना जहन हम कनि पैघ रहौँ। हमरा भोर मे उठय मे बड़ा दिक्कत होइत छल जे एखनहुँ तक अछि… और हमर पापा बहुत भोरे उठि जाइत छथि। ओ भोरे उठिकय भजन बजा केँ हमरा सबकेँ उठाब लगैत छलाह। कलशस्थापनक दिन अहिना ओ उठेला। हम उठलौं और पानिक जग लय केँ अपना मोने पानि आँगन मे फेंकलो, लेकिन ओही दिन ओहिमे दुध रहे जे कियो दय गेल रहैक। आब त हमर प्राण सन्न भऽ गेल। लेकिन सब हँसय लागल जे तूँ त भगवती केर स्वागत मे दूधे सँ आँगन निप देलहीन और हम बचि गेलहुँ। एहन अनेको प्रकरण जे स्वयं संग घटित भेल छल और कतेको रास संस्मरण अछि जे अखनो हमरा हर दुर्गा पूजा मे याद अबैत रहैत अछि।


text:
पटना। एहि सीजन मे बिहारी मजदूर क रुझान पंजाब क दिस बहुत कम अछि। देखल जाए त इ लगातार तेसर साल छी जखन बिहार मे पलायन क रफ्तार नीचा दिस देखा रहल अछि। बिहार मे नीतीश कुमार क नेतृत्व मे बनल दोसर सरकार स मजदूर मे काज भेटबाक भरोस पुख्ता भेल अछि, जाहि कारण स गाम आयल मजदूर स्थानीय स्तर पर ठेकेदार क संपर्क मे अछि। पिछला पांच साल मे मजदूरक लौटबाक संख्या लगातार कम भ रहल अछि। एकर सबस पैघ कारण सार्वजनिक निवेश मे गुणात्मक बढोतरी रहल। वित्तीय वर्ष 2004-05 मे राज्य क योजना व्यय जतए 3196 करोड़ टका छल, ओतहि वित्तीय वर्ष 2010-11 अबैत-अबैत बढ़िकए 20 हजार करोड़ जा पहुंचल, जे अगिला साल 24 क लग पास मे रहत। जाहिर तौर पर योजना व्यय मे एहि गुणात्मक बढ़ोतरी स राज्य मे अनगिनत विकास क छोट-पैघ योजना कार्यान्वित भेल आओर लाख क संख्या मे श्रम क सृजन भेल। सड़क, पुल-पुलिया, स्कूल-अस्पताल-कार्यालय भवन आदि मे हजार करोड़ स बेसी निवेश भेल। एखन धरि पांच साल मे 10 हजार किलोमीटर स बेसी सड़क क निर्माण भ चुकल अछि। जखनकि लगभग दू हजार नव पुल-पुलिया बनाएल जा चुकल अछि या निर्माणाधीन अछि। एहि तरह स सरकारी स्कूल मे एक लाख क्लासरूम बनाउल गेल आओर 25 हजार निर्माणाधीन अछि।
एहि सबस ऊपर महात्मा गांधी ग्रामीण रोजगार गारंटी योजना यानि मनरेगा क तहत ग्रामीण श्रम क सृजन मजदूर क पलायन कए बहुत हद तक कम केलक अछि। एहि योजना क तहत राज्य मे एखन धरि 41.27 लाख परिवार कए रोजगार मुहैया कराउल गेल अछि। ओतहि 11.36 करोड़ मानव दिवस श्रम सृजित भेल अछि। एहि योजना मे एखनधरि 1816.88 करोड़ टका राशि स 1 लाख 58 हजार 740 कार्य कैल गेल अछि।
राज्य क ग्रामीण विकास मंत्री नीतिश मिश्र क मुताबिक ई शक्ति योजना क द्वारा मनरेगा कए बेसी पारदर्शी बनाकए बेसी उपयोगी बनेबाक कोशिश कैल जा रहल अछि। नीतिश मिश्र कहब अछि जे राज्य मे पलायन मे आबि रहल कमी क पैघ वजह सार्वजनिक क्षेत्र क निवेश आ मनरेगा क जरिए ग्रामीण रोजगार क सृजन अछि। दोसर दिस स्वयंसेवी संगठन निदान क सचिव अरविन्द सिंह क कहब अछि जे बिहार स रोजगार क तलाश मे बाहर पलायन करि गेल लोक मे अपन राज्य लौटबाक मानसिकता पिछला पांच साल मे बनल अछि आ एहिमे स किछु-किछु करि कए साल दर साल घर वापसी सेहो भ रहल अछि। रेलवे मे एएसएम संजीव सिन्हाक कहब अछि जे मधुबनी एबा लेल होली तक गाडी मे भारी भीड अछि, मुदा कटनीक बाद पंजाब जेबा लेल मजदूरक संख्या मे अप्रत्याशित कमी देखल जा रहल अछि। सिन्हा कहला जे मजदूरक पलायन मुंबई आ दिल्ली लेल सेहो कम भेल अछि, मुदा कोलकाताक मजदूर लौट रहल अछि। हुनक अनुसार पिछला सालक मुकाबला मे एहि साल मधुबनी जिला स लगभग 20 हजार मजदूर लौट कए बाहर नहि जा रहल अछि, जखन कि 10 हजार लंबी दूरीक गाडी पकडि रहल अछि।


text:
पंकज झा, मुंबई। मई ११, २०१५. मैथिली जिन्दाबाद!!
दहेज़ मुक्त मिथिला अभियानक श्रृंखलाबद्ध कार्यक्रम भारत एवं नेपालक विभिन्न शहर मे चलैत रहल अछि। मुदा समाजक किछु वरिष्ठ बुद्धिजीवी तथा समाजसेवी केर सुझाव पर आब ई अभियान गामक तरफ अपन रुख धेलक. एहि क्रम मे आगामी १५.०५.२०१५ बुद्धदिन सँ श्री जरी मरी माता संकीर्तन सेवा संसथान मुंबई केर विशेष सहयोग सँ मिथिला केँ दहेज़ मुक्त करबाक लेल ग्राम परसौनी, बेनीपट्टी, मधुबनी मे समाज सँ आवाहन करैत अखंड संकीर्तन १५.०५.२०१५ केर भोरका उखरा ८.३० बजे सँ प्रारंभ होयत जे कि १६.०५.२०१५ केर भोर तक चलत.
दिनांक १६.०५.२०१५ केँ दुपहर 12 बजे सँ लऽ कऽ देर राइत तक मिथिला केँ दहेज़ मुक्त करबाक लेल समाजक सब वर्ग सँअनुरोध करबाक संग एकर उपाय पर परिचर्चा एवं भव्य सांस्कृतिक कार्यक्रम बीच राम विवाह झाँकी केर प्रदर्शन कैल जायत. चुँकि पड़ोसी देश नेपाल मे भेल भूकंपक त्रासदी सँ समय बिपरीत अछि, ताहि कारण कार्यक्रम केर रूप रेखा केँ सिमित कयल गेल अछि एवं पीड़ित परिवार प्रति सम्वेदना प्रकट करबाक संग दिवंगत आत्माक शांति लेल प्रभु सँ सुमिरन करबाक सेहो नियार भेल अछि.
कार्यक्रम केर सफलताक लेल श्री जरी मरी माता संकीर्तन सेवा संस्थान मुंबई केर संस्थापक एवं दहेज़ मुक्त मिथिला केर संरक्षक पं धर्मानंद झा केर नेतृत्व मे शेषनारायण झा, दिलीप मंडल, सुधीर मंडल आदि सैकड़ों अभियानी मिथिला पहुँच चुकल छथि वा पहुँच रहला अछि. मिथिला एवं देश केर अन्यान्य कोण सँ लोक सब परसौनी पहुँच रहला अछि. दहेज़ मुक्त मिथिला केर राष्ट्रीय अध्यक्ष श्री पंकज झा द्वारा समाज केर सब वर्गक लोक केँ एहि कार्यक्रम मे सहभागी हेबाक नेहोरा कायल गेल अछि. गर्मीक छुट्टी मे बहुतो बहरिया सब सेहो गाम पहुंचल छैथ हुनको सब केँ एक दिन समय निकाइल एहि महायज्ञ मे सहभागी बनबाक अनुरोध कयल गेल अछि. जे कियो उपस्थित हेबाक इक्षुक होइथ से विभिन्न संपर्क नं पर संपर्क करैत सहभागी बनि सकैत छथि। एहि लेल सम्पर्क एहि तरहें देल गेल अछि: ०९८२१६१६७९६,०९८६७२३९१३९,०९०२२६१६२६१.


text:
नवका- पुरनका लेख सर्च करु...
जे होय नीक अछि...
दोसर पार्टी के नेता सभ जे कहथिन्ह ई लोक के लेल नीक कदम अछि. सरकार के लेल नीक कदम अछि... नीतीश जी के लेल खुद नीक छनि. सरकार के... मुख्यमंत्री के... अधिकारी के लेल गाम घर के परेशानी... समस्या जानय के ई नीक अवसर छनि. लोक सभ सेहो एकर फायदा उठा रहल छथिन्ह. बढ़ि-चढ़ि के विकास यात्रा मे आबि रहल छथिन्ह. मुख्यमंत्री जी सेहो लोक सभ के अपन समस्या कहय लेल प्रेरित करय छथिन्ह... कहय छथिन्ह जे ककरो सं डरय के जरूरत नहिं अछि खुलि कs बोलु. लोक सभ सेहो हिम्मत कs बोलय छथिन्ह. मुदा लोक के मुख्यमंत्री सं ओतेक डर नहिं लगैय छनि जतेक कि खाकी वर्दी वाला पुलिस आ पुलिस अफसर सं... अपन गाम- घर के छुटभैया नेता सभ सं. किएक त मुख्यमंत्री के गेलाह के बाद इहे सभ हरकयथिन्ह जे कि जरूरत छल ई सभ बोलय के... बड़ बोलय छलौंह मुख्यमंत्री ठाम आब बुझिऔ... फलां फलां.नीतीश कुमार, मुख्यमंत्री, बिहार
ई जानतहिं कि जिनका बारे मे शिकायत करबन्हि ओ बाद मे हमरा सं झगड़ा करत... हमेशा के लेल ओ हमर दुश्मन बनि जाएत लोक हिम्मत कs रहल छथिन्ह. अहां के ई गप्प ओनरगर लगि सकैत अछि. मुदा गाम घर के लोक अखनो एहन हाल मे छथिन्ह जे बड़का लोक... हाकिम... दरोगा... अफसर... नेता के खिलाफ खुलि कs नहिं बोलय छथिन्ह. मुंह के पाछां भले बड़का- बड़का हांकि देताह मुदा मुंह पर किछ कहय सं बचताह. आओर ओहि मे दीन-हीन हाल मे रहय वाला लोक त कहबे नहिं करु. गाम घऱ मे जिनका ओतय काज करय छथिन्ह... सभ के मालिके बुझय छथिन्ह. अगर मालिके के शिकायत करताह त कतय कमयताह आओर कतय खयताह. जल मे रहि क मगर सं बैर नहिं राखल जा सकय अछि. सामाजिक ताना- बाना के ई मामला लोक के सोचय पड़य छनि. भ्रष्टाचार... रिश्वत... ठगनाय ई सभ नहिं रुकय के बड़का कारण अछि ई. जे कमजोर लोक धम्मगर लोक...बलगर लोक के खिलाफ किछ बाजय सं बचय छथिन्ह. किएक त रहय के त अछि हिनके सभ के संग. कोनो छोट- मोट काज के लेल हिनके सभ के आगां हाथ पसारय पड़ैत अछि. त मुख्यमंत्री के आगां सभ लोक त नहिं किछ लोक हिम्मत जरूर क s रहल छथिन्ह. मुख्यमंत्री जी के कइटा अफसर के सस्पैंड करला सं लोक के बल मिलल अछि. खुलि रहल छथिन्ह. मुख्यमंत्री जी सेहो लोक के हिम्मत दिलाबय लेल कहय छथिन्ह खुलि कs बोलुं... हम छी नहिं.
मुख्यमंत्री जतय रात्रि विश्राम करय छथिन्ह ओतय राति मे लोक संगीत के कार्यक्रम सेहो होएत अछि. लोक सभ सं चर्चा होएत अछि. भोरे- भोर निकलि जाए छथिन्ह गाम घुमय लेल... गाम घुमय के क्रम मे बेसि कs ओ दलित बस्ती दिस जाए छथिन्ह. लोक सभ सं मिलय छथिन्ह. हुनकर परेशानी के बारे मे जानय छथिन्ह. ककरो पास राशन कार्ड नहिं छै... त ककरो डीलर चीनी... मटिया तेल नहिं दैत छै. ककरो लाल कार्ड नहिं बनल अछि. त ककरो इंदिरा आवास योजना के पाई नहिं मिलल. ककरो पेंशन के पाई रुकल अछि त कोनो ठाम स्कूल मे मास्टर साहेब पढ़ाबय नहिं आबय छथिन्ह. त कतहुं स्वास्थ्य केंद्र मे डॉक्टर साहेब नहिं रहय छथिन्ह. कोनो गाम मे खरंजा नहिं छै त कोनो ठाम बिजली के ट्रांसफर्मर जलल अछि. एक के बाद एक परेशानी...शिकायत मुख्यमंत्री के सुनय लेल मिलि रहल छनि. मुख्यमंत्री जी तत्काल एकरा दूर करय के कोशिश सेहो करय छथिन्ह. नहिं त अफसर सभ के जरूरी निर्देश दैत जाए छथिन्ह.
अहां सोचिऔ कि ई सभ राजधानी पटना सं कहिऔ विकास यात्रा मे नीतीश कुमारसंभव छल. खर्च के लs क जे हो हल्ला भs रहल अछि ओ सही नहिं अछि किएक स सरकार लोकक कल्याण के लेल हजारो करोड़ रुपया के योजना लाबैत अछि... लोकक कल्याण के लेल हजारो करोड़ रुपया खर्च होएत अछि. आओर एहि मे जतेक खर्च भs रहल अछि ओकर लाभ त सीधा लोक के मिलि रहल छनि. संगहि विकास यात्रा जेहि -जेहि रास्ता सं गुजरि रहल अछि अफसर सभ ओकरा चमकाबय मे सेहो लागल रहय छथिन्ह. एहि सं सड़क...बिजली...पानि के मामला मे किछ सुधार सेहो भs रहल अछि. जे होए अपना तरहक ई अलगे यात्रा अछि.
1 टिप्पणी:


text:
पत्नी अपन पति के खुद ललका पाग द दोसर विवाह के लेल विदा करय छथिन्ह मुदा ई गप सुनि नायक...पति के सेहो करेज सं ज्वालामुखी फाटि बाहर होए लागय छनि आ ओ घर सं झकारैत बाहर आबि दलान पर जा फफैक-फफैक कानय लागय छथिन्ह.
राजकमल चौधरी जीक ललका पाग नाटकक मंचन देश भर मे कई बेर भ चुकल अछि. मुदा प्रकाश झा जीक निर्देशन के कमाल एहन जे ओ दर्शक के एकदम सं बान्हि कs राखि दए छथिन्ह.
प्रकाश जीक कइटा नाटक देखय लेल मिलल...हर नाटक मे किछ नयापन लs क आबय छथिन्ह. गाम-घर मे नाटक देखय छलहुं तं हर मे एकहि तरहक मंचल होएत छल. मुदा प्रकाश जी सदिखन नव-नव प्रयोग करैत रहय छथिन्ह.
मैथिली रंगमंच के लेल ई नीक गप अछि. एहन मे लोक नाटक सं अघाय नहि छथिन्ह. हर बेर एकटा नया चीज देखय लेल मिलय छनि लोक के.
एहि ललका पाग नाटक मे मुकेश झा जी...ज्योति जी...नीरा जी और नीलेश दीपक जीक अभिनय काफी जानदार छलन्हि.
प्रकाश झा जीक ग्रुप मैलोरंग के तरफ सं दिल्ली मे अक्सर नाटक होएत रहैत अछि आओर गीतनाद के कार्यक्रम सेहो.
मैलोरंग के तरफ सं एकटा नीक गप आओर भ रहल अछि रंगमंचक कलाकार सभ के सम्मानित करनाय.
एहिबेर रंगकर्मी दयानाथ झा जीके ज्योतिरीश्वर सम्मान 11 सं सम्मानित कएल गेलन्हि.
रंगकर्मी श्रीकांत मंजल सम्मान मुकेश झा जीके आओक रंगकर्मी प्रमिला झा सम्मान सुधा झाजीके देल गेलन्हि.
हिनका फेर सं गावैत देखनाय काफी सुखद रहल.
अंशुमाला जीक संग संग एहि मंच पर कल्पना मिश्रा जी... रश्मि रानी जीक गीत सेहो सुनय लेल मिलल.
संगहि संग नेहा वर्मा जीक नृत्य के आनंद दर्शक सभ सेहो उठएलाह.


text:
विन्देश्वर ठाकुर, दोहा (कतार)। सितम्बर २७, २०१५. मैथिली जिन्दाबाद!!
२६ सेप्टेम्बर, २०१५ शनि दिन “मातृभाषाक जगेर्णा हमरा सबहक प्रेरणा” मूल नाराक संग कतारमे रहनिहार मैथिल सर्जक लोकनि द्वारा दोहाक मुन्ताजा पार्कमे खुल्ला मैथिली साहित्यिक कार्यक्रम – “साँझक चौपारि- पर” केर दोसर मासक बैसार सम्पन्न कएल गेल ।
ज्ञातव्य अछि जे अगस्त महिनामे अहिठाँ पहिल मासक बैसार भेल छल । अहि बेरक बैसारकेर समय २५ सेप्टेम्बर रहितो बकरीद एवं ईद धमाका ल’ एक दिन आगु कएल गेल छल । मैथिली साहित्य केर विकास लेल कतारमे भ’ रहल प्रयास सराहनीय अछि । कार्यक्रम कतारक समय ५ बजे सँ शुरु भ’ ७ बजेधरि चलल ।
एहि बेरक कार्यक्रम केर संयोजन कवि अब्दुल रजाक जी केने छलाह । बैसारमे मनिष राय, विश्वबन्धु यादव, बेचन महतो, असरफ राइन, विन्देश्वर ठाकुर, रवीन्द्र उदासी, राम उदय ठाकुर, राजेश मण्डल, अबधेश साह, अजय जी, सोनेलाल पंडित लगायत केर आओर-आओर मैथिल साहित्य प्रेमीसब सहभागी भेलाह ।
पहिल चरणमे एक-दोसरसँ परिचय-पात भ’ कार्यक्रम शुरु कएल गेल । तकरा उपरान्त एखनुक मधेशकेर वीर शहीद सबहक प्रति 10 सेकेन्ड मौन धारण करैत हार्दिक सम्वेदना प्रकट कएल गेल । तत्पश्चात: तेसर चरणमे उपस्थित कवि-स्रष्टा द्वारा अपन-अपन रचना सुनाएल गेल छल ।
मैथिल जगतकेर कतार सँ एक प्रबुद्ध एवं कुशल स्रष्टा श्री प्रणव कान्त झा जी केर रचना संग शुरु भेल एहि कार्यक्रममे गीतकार श्री रवीन्द्र उदासी द्वारा मधेश प्रति दर्द सँ भरल गीत प्रस्तुत कएल गेल छल। तहिना बेचन महतो जी देशसँ बाहर रहि प्रवासमे रहल पीडा केँ समेटि डायस्पोरिक कविता सुनौलनि ।
कवि अब्दुल रजाक जी द्वारा एखनुक समयमे मधेश आन्दोलनमे सहादत प्राप्त केनिहार वीर शहीद सबप्रति श्रद्धाञ्जली स्वरुप कारुणिक कविता प्रस्तुत कएल गेल । तहिना युवा गजलकार मो. असरफ राइन जी समसमायिक गजल कहलनि । बैसारमे विन्देश्वर ठाकुर द्वारा – “सहिदक पुकार” शीर्षक सँ कविता गायन कैल गेल जे सबकेँ भावुक बनौलक ।
कार्यक्रमक बीच-बीचमे कतारसँ बाहर रहल सर्जक लोकनिक रचनासब सेहो वाचन कएल गेल । एहि क्रममे प्रयास प्रेमी मिथिल जी (मलेशिया), एस.के. मैथिल(मुम्बई), अमीत मंडल(मलेशिया), प्रेमी रवीन्द्र(मलेशिया), सुरज भारती(दरभंगा), नारायण मधुशाला(लहान/नेपाल), दिनेश रसिया(सिरहा), दिनेश यादव(कतार), अशोक सहनी(कतार), आदि सर्जक लोकनि द्वारा लिखल रचनासब सेहो प्रस्तुत कएल गेल ।
समग्रमे जँ कहल जाए तऽ पहिल मासक बैसारक तुलनामे एहि बेरक बैसार बहुत उपलब्धीमूलक तथा संतोषजनक रहल । कार्यक्रमक समापन समय आयोजक लोकनि द्वारा सद्भावना प्रकट करैत कहल गेल जे, “आब तऽ बस इएह आशा करी जे प्रवासमे रहियोक अपन भाषा-साहित्य आ संस्कार-संस्कृति लेल अहिना दिन दुन्नी, राति चौगुन्नी होइत रहए – एहि अवधारणा व संकल्पक संग मैथिलजन सबहक आगमनमे वृद्धि होइत रहय । मैथिली जिन्दाबाद !!”


text:
पद्मश्री उषाकिरण किरण खानक मैथिली मे आबय बला आत्मकथा (हमर दिगन्त) क एतय धारावाहिक रूप मे प्रस्तुत करबाक योजना अछि। ताहि क्रम मे आइ पढू:
भाग-2हमर बाबूजी जगदीश चौधरी जे जगदीश भाईक नाम सँ विख्यात छलाह से मझौलिया गाँव (दरभंगा) मे सम्पन्न किसान द्वारिका चौधरी ( बारहघरिया टोल) क पौत्रक रूप मे जन्म लेलनि। पिताक नाम छलैन्ह हरिवल्लभ चौधरी। मात्रिक समस्तीपुरक कोनो गाँव उदयपुर छलैन्ह। हुनका ममियौत केँ हम लहेरियासरायक डेरा पर अबैत देखने छलियैन।
पिता हरिवल्लभ चौधरी काशी सँ ज्योतिषाचार्य भेलाह, जयपुर जाय ताहि दिनुका प्रथानुसार शास्त्रार्थ विजेता रहथि। ओ अपना घरक भविष्यवाणी करैत रहथि । दुर्योग जे बाबूजीक माँ जखन ओ एक वर्षक रहथि तखनहि साँप काटला सँ दिवंगत भै गेलखिन। बाबूजी केँ दीदी लछमिन दाई जे बालविधवा रहथिन आ बेसीकाल नैहरे मे रहथिन वैह पोसय लागलखिन। दीदी कहथिन - बारहो बरन के परसौतीक दूध पिया पोसलौं तैं ई बहकि गेल। गामक रेबाज आ 20 बरिसक युवा केँ के विधुर रहय दितै? से घटकैतीक अमार लागि गेलै। हमर बाबा अपना जेठ बहिन लछमिन आ छोट बहिन शहठूल केँ बैसा क' बुझबैक कोशिश केलखिन-“ हम ज्योतिषी छी से तोरा सबकेँ विश्वास होइ छौ ने?”
“ कियैक ने होयत?” लछमिन दाई कहलखिन ।” त सुन ई बच्चा हरमुराह छौ। साल भरि मे माय चल गेलखिन आ पाँच बरिस मे हमहूँ नै रहबैन। मूल नक्षत्र मे जनमल छथि, बड्ड पैघ हेताह, नामी-गामी, हिनकर अयोध्याक पसार हेतैन्ह; एकपुरुखिया वंशक बानि छूटत। हिनकर सुख आहाँ केँ भेटत बडकी दाइ हमरा नै। हमर विवाह नै करू , कथी लै एक टा आर विधवा बढायब घर मे?”— दीदी तमसा गेलखिन। बड़ भेलाहे जोतखीक नाँगरि! बियाह हेबे करतौ। तोरा की भेलौ, जे तों मरि जेबही? आ समस्तीपुरक बेला गाँव मे हुनकर विवाह कैल गेलनि। ठीके हमरा बाबूजी माने जगदीशक ग’र मे पाँचम बरिस मे उतरी पड़ि गेलैन्ह। हरिवल्लभ चौधरि केँ बायसी रोग (टाइफाइड) भै गेलैन्ह जकर दबाई नै निकलल छलै तैं कोनो उपाय नै। बेला वाली किशोरी विधवा रहथिन जिनका जगदीश सँ बड़ लगाव रहैन्ह मुदा प्लेगक पसार मे ओहो परलोक वासी भेलीह।
हरिवल्लभक मृत्युक बाद बाबा द्वारिका चौधरि जगदीश केँ पढै लिखैक खिलाफ रहथिन। धारणा छलैन्ह जे बेसी पढब लिखब हमरा घर मे नै सहैत अछि। गामक स्कूल मे बाबूजी पढथि।
ई सब खेरहा दीदीक कहल कहै छी। मझौलियाक सबटा गप दीदीक कहल कहब। घर मे मात्र बाबा , बा, दीदी रहथिन। बाबूजीक उपनयन ससमय भेलनि आ तकरा बाद विवाह ताहि दिन मे अवश्मभावी एकटा सौभाग्यवती कन्या सँ विवाह भेलैन्ह मोरो गाँव मे। ओ ठीके सौभाग्यवती रहथिन्ह। द्विरागमन सँ पहिनहि स्वर्गवासी भै गेलखिन। बाबाक खेत पथारक काज , मामिला मोकदमाक काज जगदीश 12 बरिसक भेला नै कि देखय लागलाह। ताही क्रम मे बाबू धरणीधर प्रसाद सँ संपर्क भेलनि। धरणीधर बाबू ओकीलक जमाय सेहो कालांतर मे प्रसिद्ध ओकील नेता ब्रजकिशोर प्रसाद लहेरियासराय कोर्ट मे आबि गेलखिन। ओ महाराज दरभंगाक रिटेनर रहथिन। ई सब देशक स्वतंत्रता लै काज करै छलाह।
ब्रजकिशोर बाबू सँ पहिने दरभंगा राजक रिटेनर रहथिन बाबू लक्षमण प्रसाद( लछुमन जी) हुनका बाद हुनकर पुत्र बाबू माया शंकर प्रसाद डॉक्टर भै गेलाह तैं धरणीधर प्रसादक प्रखर बैरिस्टर जमाय बजाओल गेलाह। बतबैत चली जे बाबू लक्षमण प्रसादक पौत्री साहित्यकार मृदुला प्रधान आ प्रपौत्री साहित्यजीवी आराधना प्रधान छथि। जगदीशक धरणीधर बाबू पुत्रवत् मानै छलखिन। हुनक संवेदना मे ओ ऊबचूब करैत रहथि। हुनका हिनकर जमीनक रकबा बूझल रहैन्ह, आ एकल रहथि सेहो बूझल रहैन्ह। जखन तिलकवादी रहथि तखने सँ जगदीश केँ देशप्रेमक पाठ पढ़ौनाइ शुरु कै देलनि। एक दिन जगदीश कोर्ट परिसर मे सुंदरकांड बेचैत ककरो देखलखिन । हुनका लग जे पाई रहैन्ह ताहि सँ कीनि लेलनि। गाम पर बाबा केँ हलसि कै देखौलनि तखन ओ तमसा गेलखिन।
“अहाँ केँ किछु पढक नै अहि, हमरा बेसी पढल लोक नइं धारलक। संन्नुक मे ततेक ने चानी सोनाक रुपैया राखल अहि जे गनैत-गनैत जिनगी गुदस्त भै जायत” पोथी छीनि सन्नुक मे राखि देलखिन। ताही काल मे बाबा असक्क भै गेलखिन। वैद्य जी जे दवाई देलखिन से गायक दूध मे पीबाक रहै। अपन गाय बियाएल रहै। शुद्ध सेहो भै गेल रहै। मुदा जा कुशेश्वर बाबा केँ नै चढ़तै ता मुँह मे नै लेथिन बाबा। 14 बरिसक जगदीश दूध दुहबा सोबरना लोटा मे दूध लेलनि आ भोरे-भोर दौगैत मंठ पर गेला दूध ढारि भोला बाबा केँ तुष्ट कै ओहिना एलाह साँझ धरि। बाबा दबाई खेलखिन । जगदीश फोंका आ थकान सँ चारि दिन ओछायन धेने रहथि। जीवट आ करि गुजरैक स्वभाव छलैन्ह!
मुदा बाबा बहुत दिन संग नै देलखिन, स्वर्गक बाट देखले छलनि, चलि गेलाह !
14 बरिसक बालक गृहस्वामी छलथि। मैंयो( दादी) छलखिन, लछमिन दीदी छलखिन बालविधवा; हुनकर सासुर निमैठीक सम्पन्न घर मे छलैन्ह। पतिक नाम रहैन्ह शीतल झा। हमरा सन लगार लोक परी आ भूतप्रेतक खिस्सा नै सुनय चाहै छल, जीवित लोकक खिस्सा मे रुचि रहय। दीदीक अलग भनसा घर रहैन्ह। हम पुछियैन्ह जे आहाँ हमरा मायक हाथक कियैक नै खाइ छी? तखन ओ विवाहित विधवा आ तकर रहन-सहनक तफसील देथि। हम पुछने रहियैन -“ तखन त’ एकटा लड़का सँ बियाह भेल होयत? तकर नाम कहू”
“ दुर बताहि, स्वामीक नाम कतौ लेल जाइ छै?” ओ कहथि। हमरा जिद पर कहलनि — “एक-एकटा आखर कहै छियौ लिखि ले , नाम बुझा जेतौ”- स, त, ल।
“ई कोन नाम भेलै दीदी? सतल?”
“ सी लगा “
“हँ, शीतल चौधरी?” हम थपड़ी पारलौं।
“ नै झा” आ तखन नामक समस्याक समाधान भेलै। गामक नाम सेहो नै लेथि। ओ माँ सँ पता चलल।
दोसर छोटकी दीदी मैंयाँ रहथिन सकरी लग इब्राहिमपुर बियाहलि। पूर्ण परिवार आइयो धरि छैन्ह। बहुत खेत जाहि मे कुसियारक फसिल। दीदीक गाम मे एक हफ्ता रहल रही तखन कुसियार पेरब गूड़ , राब बनब देखने रही। पीसा बाबा एकटा कोनो मशीन लगेने रहथि जकरा संभवत: तुरपीन कहल जाइ , जाहि मे भुर्रा जकाँ चिन्नी तैयार होइ। शहठूल दीदी हमरा बाबाक सबसँ छोट बहिन रहथिन। हुनकर बेटी रहथिन अमिरका बेटा भूषण। भूषण कका केँ लगाव रहलैन सदति।
हुनकर मजेदार खिस्सा कहब जरूर कहियो।...
“ दुर बताहि, स्वामीक नाम कतौ लेल जाइ छै?” ओ कहथि। हमरा जिद पर कहलनि — “एक-एकटा आखर कहै छियौ लिखि ले , नाम बुझा जेतौ”- स, त, ल।
“ई कोन नाम भेलै दीदी? सतल?”
“ सी लगा “
“हँ, शीतल चौधरी?” हम थपड़ी पारलौं।
“ नै झा” आ तखन नामक समस्याक समाधान भेलै। गामक नाम सेहो नै लेथि। ओ माँ सँ पता चलल।
दोसर छोटकी दीदी मैंयाँ रहथिन सकरी लग इब्राहिमपुर बियाहलि। पूर्ण परिवार आइयो धरि छैन्ह। बहुत खेत जाहि मे कुसियारक फसिल। दीदीक गाम मे एक हफ्ता रहल रही तखन कुसियार पेरब गूड़ , राब बनब देखने रही। पीसा बाबा एकटा कोनो मशीन लगेने रहथि जकरा संभवत: तुरपीन कहल जाइ , जाहि मे भुर्रा जकाँ चिन्नी तैयार होइ। शहठूल दीदी हमरा बाबाक सबसँ छोट बहिन रहथिन। हुनकर बेटी रहथिन अमिरका बेटा भूषण। भूषण कका केँ लगाव रहलैन सदति।
हुनकर मजेदार खिस्सा कहब जरूर कहियो।...
मैथिली आ हिन्दी विख्यात लेखिका श्रीमती उषाकिरण खानक जन्म लहेरियासराय मे 24 -10-1945 क' भेल छलनि | प्राचीन इतिहास एवं पुरातत्व मे एम. ए ., पीएचडीक संग २५ साल तक अध्यापन करय वाली श्रीमती खानक मैथिली मे छह टा उपन्यास, तीन टा कथा-संग्रह, अनेक नाटक, बाल कथा ओ खंडकाव्य प्रकाशित-प्रसंसित छनि । अद्यावधि लेखन मे सक्रिय आ साहित्य अकादेमी पुरस्कार, प्रबोध साहित्य सम्मान, पद्मश्री सम्मान, भारत-भारती सम्मानक अतिरिक्त कतेको सम्मान-पुरस्कार आदि सँ सम्मानित पद्मश्री उषाकिरण खान सम्प्रति पटना मे रहैत छथि | हिनका सँ हिनक फेसबुक (https://www.facebook.com/ushakiran.khan.3) पर सम्पर्क कयल जा सकैछ |


text:
सबहक सुधि आहाँ लै छी हे अम्बे लीरिक्स सबहक सुधि आहाँ लै छी हे अम्बे, हमरा कियै बिसरै छी हे,सबहक सुधि आहाँ लै छी हे अम्बे, हमरा कियै बिसरै छी हे,हमरा कियै बिसरै छी हे मैया,हमरा कियै बिसरै छी हे,सबहक सुधि आहाँ लै छी हे अम्बे, हमरा कियै बिसरै छी हे….. आनि गंगाजल पिड़िया निपै […]
Tag: भगवती गीत लिरिक्स
आहाँ थिकौं माँ जगदम्ब हे – भगवती गीत
कियै बिसरै छी हमरा लिरिक्स आहाँ थिकौं माँ जगदम्ब हे,कियै बिसरै छी हमरा,आहाँ थिकौं माँ जगदम्ब हे,कियै बिसरै छी हमरा,दौरल एलौं द्वार हे, माँ आहीं केर असरा,दौरल एलौं द्वार हे, माँ आहीं केर असरा,आहाँ थिकौं माँ जगदम्ब हे,कियै बिसरै छी हमरा,आहाँ थिकौं माँ जगदम्ब हे,कियै बिसरै छी हमरा….. हम निर्बल छी टूगर टापर,लागल बहुत अछि […]


text:
विदेह मिथिला रत्न
आधुनिक ऐतिहासिक पुरुष आ महापुरुषक चित्र भेटब संभव मुदा पौराणिक आ प्राचीन नायकक असंभव तँइ विदेह (पत्रिका) मिथिला रत्न नामक पृष्ठक जन्म भेल आ एहिमे ओहन-ओहन नायक काल्पनिक मुदा सत्यक बेसी लगीच बला चित्र सभकेँ देल गेल जकरा आधुनिक कालक आलोचक सभ उपेक्षित छोड़ि देने छलाह। मैथिल आलोचक सिद्ध सरहपादकेँ मैथिलीक आदि कवि तँ मानै छथि मुदा जखन चित्र बनेबाक समय एलै तखन ओ सरहपादक नै बना विद्यापतिक बनेलथि कारण सरहपाद निम्न जातिक छलाह। तेनाहिते मैथिलीक लोककथाक अनेको पात्रक चित्र जानि बूझि कऽ छोड़ि देल गेल छल। विदेह एकरा एकटा चुनौतीक रूपमे देखलक आ सभ उपेक्षित नायकक चित्र बनबेलक। एहि विदेह (पत्रिका) मिथिला रत्न नामक पृष्ठमे सरहपादसँ लऽ कऽ ज्योतिरिश्वर पूर्व विद्यापति धरि, बंठा चमारसँ लऽ कऽ कारिख पजियार, गोनू झासँ लऽ कऽ छेछन महराज धरिक चित्र भेटत। आधुनिक कालक चित्र सभ तँ सहजहिं भेटत। एहि पृष्ठक एकमात्र उपल्बधि अछि जे ओ ओहन नायकक चित्र उपल्बध करबेलक जकरा उपेक्षित छोड़ि देल गेल छल [१]
संदर्भ


text:
चैती दुर्गा पुजा आ छठि पर सेहो रोक
सभटा रेस्टूरेंट आ होटल कए 31 मार्च धरि बंद करबाक आदेश
इंटर सिटी आ स्टेट बस सेहो बंद
माननीय मुख्यमंत्री, बिहार केर अध्यक्षता मे शनिदिन वीडियो कॉन्फ्रेंसिंग क माध्यम सँ कोरोना वायरस केर समीक्षा बैठक भेल । एहि में सब रेस्टोरेंट, सड़क कातक सब ढ़ाबा, चाय क दोकान कए बंद करबाक निर्देश देल गेल । संगे इंटर स्टेट बस आ सिटी बस कए अखन सेहो बंद करबाक निर्देश देल गेल । आन राज्य सँ ट्रेन एनिहार यात्री कए ए0एन0एम0 आ अन्य स्वास्थ्य कर्मी क संग टैग कैल जाएत, ताकि हुनकर सतत निगरानी कैल जा सकय । सब बी0डी0ओ0, सी0ओ0 आ थानाध्यक्ष कए वीडियो कांफ्रेंसिंग क माध्यम सँ गाड़ी में ध्वनि विस्तारक यंत्र लगा कए ओकर माध्यम सँ सब गोटेक अनावश्यक रूप सँ घर से बाहर नहि निकलबाक या मात्र अति आवश्यक कार्य लेल घर सँ बहरेबा लेल कहल जा रहल अछि । हरेक पी0एच0सी0 के चारि-चारिटा अतिरिक्त वाहन भाड़ा पर ल कs कोरोना वायरस क संक्रमण सँ बचाव आ सतर्कता लेल जागरूकता फैलायब लेल कहल गेल अछि । सब मंदिर, मस्जिद आ गुरुद्वारा, गिरिजाघर संगे धरना प्रदर्शन के स्थानीय पदाधिकारि सब के दिस सँ भीड़ जमा नहि होए ताहि लेल ओकरो सेहो बंद करबाक अनुरोध कैल जाएत ।
बिहार राज्य धार्मिक न्यास बोर्ड दिस स निर्देश देल गेल अछि जे तत्काल प्रभाव सँ सभटा मंदिर कए श्रधालू लेल बंद कैल जाए, मात्र आरती, पुजा आ भोग लेल अधिकतम तीन गोटे ओहिमे शामिल भs सकैत छथि । मंदिर क पट्ट बंद रहत, कोनो भक्तजन दर्शन लेल नई जेताह। सब मंदिर कए बंद राखल जाएत, कोनो दर्शन इत्यादि नई हैत। एकर निगरानी आ जागरूकता के लेल चौकीदार आ आंगनवाड़ी सेविका के लगाओल जाएत।
बिहार लोक सेवा अधिकार अधिनियम(RTPS) क अंतर्गत पंचायत भवन, प्रखंड सह अंचल कार्यालय, अनुमंडल कार्यालय आ जिला समाहरणालय क आर.टी.पी.एस.काउंटरों पर भौतिक(physically) रूप सँ आवेदन पत्र प्राप्त करबाक व्यवस्था दिनांक 31.03.2020 तक स्थगित रहत । एहि कार्यालय सब सँ आर.टी.पी.एस. क सेवा प्राप्त करबा लेल ऑनलाइन आवेदन करबाक आ ऑनलाइन प्रमाण पत्र डाउनलोड करबाक सुविधा पहिने जेंका जारी रहत ।
बिहार लोक शिकायत निवारण अधिकार अधिनियम (BRPGRA) क अंतर्गत अनुमंडल, जिला आ राज्य मुख्यालय क लोक शिकायत प्राप्ति काउंटरों पर भौतिक(physically) रूप सँ परिवाद/अपील/पुनरीक्षण आवेदन प्राप्त करबा क व्यवस्था दिनांक 31.03.2020 धरि स्थगित रहत। ऑनलाइन/मेल/कॉल सेन्टर क माध्यम सँ परिवाद/अपील/पुनरीक्षण आवेदन दायर करबाक व्यवस्था पहिने जेंका चालू राहत।
बिहार लोक शिकायत निवारण अधिकार अधिनियम क तहत दायर परिवाद, अपील आ पुनरीक्षण आवेदन पर लोक शिकायत निवारण पदाधिकारी, प्रथम एवं द्वितीय अपीलीय प्राधिकार आ पुनरीक्षण प्राधिकार क स्तर पर होई वाला सबटा सुनवाइ सेहो दिनांक 31.03.2020 धरि स्थगित रहत। निकटवर्ती सुनवाइ वाला पक्षकार कए ई स्थगनक सूचना दूरभाष सँ देल जाएत।
डी0आर0सी0 सी0 केंद्र आ रजिस्ट्री ऑफिस आ डी0टी0ओ0 कार्यालयों कए सेहो बंद कs देल गेल अछि । सब कर्मी कए एक दिनक अंतराल पर कार्यालय बजाओल जा रहल अछि। मधुबनी मेडिकल कॉलेज मे 100 बिस्तरक आइसोलेशन वार्ड बनाओल जा रहल अछि। एकर संगे सब अनुमंडल मे सेहो आइसोलेशन वार्ड बनाओल जाएत आ आन स्थान पर सेहो आइसोलेशन वार्ड बनाओल जाएत ।
जिलाधिकारी मधुबनी जिलावासी सँ अपील केलाह जे बेस जरुरी हेबाक स्थिति मे ही घर सँ बाहर निकलैथ। एक दोसर सँ एक मीटर की दुरी बना कs राखैत, संगे बेसी-स-बेसी साबुन आ हैण्डवास सँ लगभग एक मिनट धरि हाथ क सफाई करैत रहय । संगे कोनो तरहक सोशल मीडिया पर चलि रहल अफवाह पर ध्यान नहि देल जाए । वा अफवाह फैलायल जाए ।


text:
डडेल्धुराके प्रयोगशाला परिक्षणमे ५६ जनहनमे कोरोना पुष्टि
पहुरा समाचारदाता
धनगढी,१६ भदौ । सुदूरपश्चिम प्रदेशके डडेल्धुरा अस्पताल कोभिड–१९ प्रयोगशालामे मंगरके रोज हुइल परिक्षणमे ५६ जनहनमे ठप कोरोना संक्रमण पुष्टि हुइल बा ।
५ सय ३५ जनहनमे करल परिक्षणमे ५६ जनहनमे संक्रमण पुष्टि हुइल अस्पतालके इन्चार्ज ईश्वरी प्रसाद भुषाल जनैलै । लौवा ठपल संक्रमितमे डडेल्धुरा गन्यापधुरा गाउँपालिकाके २ जाने, बैतडीके पुर्चौडीमे १, मेलौलीमे २, सिगासमे ८ जाने रहल बाटै ।
अछामके पञ्चलेवल विनायकमे ५, बझाङके विथडचिरमे २, बुङगालमे १४, छब्बिसपाथिभारामे २, केदारस्यूमे १६, थलारामे ४ करके ५६ जनहनमे संक्रमण पुष्टि हुइल अस्पतालके इन्चार्ज भुषाल जनैलै ।


text:
19
विवाहक पवित्रता और तलाकक प्रश्न
(मरकुस 10:1-12)
1 ई सभ बात जखन कहल भऽ गेलनि तँ यीशु गलील प्रदेश सँ विदा भऽ कऽ यरदन नदीक दोसर कात यहूदिया प्रदेश मे गेलाह। 2 लोकक बड़का भीड़ हुनका पाछाँ आबि गेलनि। यीशु ओहिठाम ओकरा सभक रोग-बिमारी सभ केँ ठीक कऽ देलनि।
3
ओहिठाम किछु फरिसी सभ यीशु लग अयलाह आ हुनका जँचबाक लेल पुछलथिन, “की धर्म-नियमक अनुसार पुरुष केँ केहनो कारण सँ अपना स्त्री केँ तलाक देनाइ उचित अछि?” 4
यीशु उत्तर देलथिन, “की अहाँ सभ नहि पढ़ने छी जे, सृष्टि कयनिहार शुरुए सँ मनुष्य केँ ‘पुरुष आ स्त्री बनौलनि’,* 5
और कहलनि,
‘एहि कारणेँ पुरुष अपन माय-बाबू केँ छोड़ि अपन स्त्रीक संग रहत,
आ दूनू एक शरीर भऽ जायत।’†
?
6 एहि तरहेँ ओ सभ आब दू नहि अछि, एके भऽ गेल। तेँ जकरा परमेश्वर जोड़ि देलथिन, तकरा मनुष्य अलग नहि करओ।”
7 फरिसी सभ पुछलथिन, “तखन तलाकनामा दऽ कऽ तलाक देबाक आज्ञा मूसा किएक देलनि?” 8 यीशु कहलथिन, “अहाँ सभक मोनक कठोरताक कारणेँ मूसा अहाँ सभ केँ स्त्री केँ तलाक देबाक अनुमति देलनि, मुदा शुरू सँ एहन नहि छल। 9 हम अहाँ सभ केँ कहैत छी, जे केओ एहि कारण केँ छोड़ि जे ओकर स्त्री दोसराक संग गलत शारीरिक सम्बन्ध रखने अछि, कोनो आन कारण सँ अपना स्त्री केँ तलाक दऽ कऽ दोसर सँ विवाह करैत अछि, से परस्त्रीगमन करैत अछि।”
10 यीशुक शिष्य सभ हुनका कहलथिन, “जँ स्त्री-पुरुषक सम्बन्ध एहन अछि, तँ विवाह नहिए कयनाइ नीक बात।”
11 यीशु हुनका सभ केँ कहलथिन, “सभ केओ एहि बात केँ स्वीकार नहि कऽ सकैत अछि, मात्र ओ सभ जकरा एहि बातक लेल वरदान भेटल छैक। 12 किएक तँ किछु लोक मे जन्मे सँ विवाह करबाक योग्यता नहि अछि, किछु लोक केँ दोसर मनुष्य अयोग्य बनबैत अछि, और किछु लोक एहनो अछि जे स्वर्गक राज्यक लेल विवाह कयनाइ त्यागि देने अछि। जे केओ एहि बात केँ स्वीकार कऽ सकैत अछि से एकरा स्वीकार करओ।”
धिआ-पुता सभ केँ यीशुक आशीर्वाद
(मरकुस 10:13-16; लूका 18:15-17)
13 तकरबाद किछु गोटे बच्चा सभ केँ यीशु लग अनलकनि जाहि सँ ओ ओकरा सभ पर हाथ राखि कऽ ओकरा सभक लेल प्रार्थना कऽ देथिन, मुदा हुनकर शिष्य सभ ओकरा सभ केँ डाँटि देलथिन। 14 यीशु कहलथिन, “बच्चा सभ केँ हमरा लग आबऽ दिऔक, ओकरा सभ केँ नहि रोकिऔक, किएक तँ स्वर्गक राज्य एहने सभक अछि।” 15 यीशु ओहि बच्चा सभक माथ पर हाथ राखि कऽ आशीर्वाद देलथिन आ ओतऽ सँ विदा भऽ गेलाह।
महत्वपूर्ण की—धन-सम्पत्ति वा अनन्त जीवन?
(मरकुस 10:17-31; लूका 18:18-30)
16
यीशु लग एक युवक अयलनि आ कहलकनि, “यौ गुरुजी, हम कोन उत्तम काज करू, जाहि सँ हमरा अनन्त जीवन भेटत?” 17
यीशु कहलथिन, “अहाँ हमरा सँ उत्तमक विषय मे किएक पुछैत छी? उत्तम तँ मात्र एकेटा छथि। जँ अहाँ अनन्त जीवन मे प्रवेश करऽ चाहैत छी तँ परमेश्वरक आज्ञा सभक पालन करू।” 18
ओ पुछलकनि, “कोन आज्ञा सभ?” एहि पर यीशु कहलथिन, “ ‘हत्या नहि करह, परस्त्रीगमन नहि करह, चोरी नहि करह, झूठ गवाही नहि दैह, 19
अपन माय-बाबूक आदर करह’‡
आ ‘अपना पड़ोसी सँ अपने जकाँ प्रेम करह।’§
” 20
ओ युवक उत्तर देलकनि, “एहि सभ आज्ञाक पालन तँ हम कऽ रहल छी, तखन फेर हमरा मे कोन बातक कमी रहि गेल?” 21
यीशु ओकरा कहलथिन, “अहाँ जँ पूर्ण सिद्ध बनऽ चाहैत छी, तँ अपन धन-सम्पत्ति बेचि कऽ ओकरा गरीब सभ मे बाँटि दिअ; अहाँ केँ स्वर्ग मे धन भेटत। तकरबाद आउ आ हमरा पाछाँ चलू।” 22
ई बात सुनि युवक उदास भऽ ओतऽ सँ चल गेल, कारण, ओकरा बहुत धन-सम्पत्ति छलैक।
23 एहि पर यीशु अपना शिष्य सभ केँ कहलथिन, “हम अहाँ सभ केँ सत्य कहैत छी, धनिक सभक लेल स्वर्गक राज्य मे प्रवेश कयनाइ कठिन अछि। 24 हम अहाँ सभ केँ फेर कहैत छी जे, धनिक केँ परमेश्वरक राज्य मे प्रवेश कयनाइ सँ ऊँट केँ सुइक भूर दऽ कऽ निकलनाइ आसान अछि।” 25 ई सुनि हुनकर शिष्य सभ अवाक भऽ कऽ कहलथिन, “तखन उद्धार ककर भऽ सकैत छैक?!” 26 यीशु हुनका सभक दिस एकटक देखैत कहलथिन, “मनुष्यक लेल तँ ई असम्भव अछि, मुदा परमेश्वरक लेल सभ किछु सम्भव अछि।”
27 एहि पर पत्रुस कहलथिन, “देखू, हम सभ तँ सभ किछु त्यागि कऽ अहाँक पाछाँ आयल छी। हमरा सभ केँ की भेटत?” 28 यीशु हुनका सभ केँ कहलथिन, “हम अहाँ सभ केँ सत्य कहैत छी, नव सृष्टि मे, जहिया मनुष्य-पुत्र अपन महिमामय सिंहासन पर विराजमान होयत, तहिया अहूँ सभ, जे सभ हमरा पाछाँ आयल छी, बारहटा सिंहासन पर बैसब आ इस्राएलक बारहो कुलक न्याय करब। 29 जे केओ हमरा कारणेँ अपन घर, भाय, बहिन, माय-बाबू, बाल-बच्चा वा जमीन-जालक त्याग कयने अछि, से तकर सय गुना पाओत और अनन्त जीवनक अधिकारी होयत। 30 मुदा बहुतो लोक जे एखन आगाँ अछि से पाछाँ भऽ जायत, आ जे एखन पाछाँ अछि से आगाँ भऽ जायत।


text:
वस्त्र मंत्रालय आ अमेजन के बीच भेल अनुबंध
मधुबनी । वस्त्र मंत्रालय आ अमेजन के बीच भेल अनुबंध क तहत मिथिला पेंटिंग क कलाकार अपन शिल्प आब आन लाइन बेच सकता. कलाकार के एहि हेतु आब बाजार वा एक्जीविशन मे जेवाक प्रयोजन नहि होयतन्हि। घर बैसल अपन शिल्प अपन मूल्य पर कलाकार बिना बिचौलिया के बेच सकता। सम्प्रति एकर शुरूआत मधुबनी से भ गेल अछि।मिथिला पेंटिंग क बिक्री भारत सहित ३७ देश मे आन लाइन कयल जायत। एहि लेल अमेजन आ फ्लिपकार्ड क प्रतिनिधि कलाग्राम जितवारपुर, रांटी, हरिपुर, डीह टोल आदि गाँव जा के कलाकार सबहक पेंटिंग आ अन्य उत्पाद के अमेजन आ फ्लिपकार्ड से जोड़ बा हेतु प्रयास क रहल छथि।
आनलाइन विक्री हेतु कलाकार के पैन कार्ड , जी एस टी एकाउन्ट हैब आवश्यक छैक। एहि हेतु आन लाइन रजिस्ट्रेशन फार्म भरिके ७८० क शुल्क सहित जमा क निबंधित भ सकैत छथि।
हरिपुर डीह टोल क राज्य पुरस्कार प्राप्त उमा झा अमेजन से जुड़बा फायदा गनौलनि जे आब हुनक शिल्प के उचित मूल्य भेटए लागल अछि, आ बिचौलिया से मुक्ति भेटल। अमेजन प्रतिनिधि कुमार विश्वजीत कहलनि जे मधुबनी आ दरभंगा मिला के लगभग 15 कलाकार के अमेजन पर रजिस्ट्रेशन भ गेलैन अछि। कलाकार सबहक पेंटिंग क फोटो अमेजन पर अपलोड कयल गेल अछि जे शूट भ के आफर ईआबि रहल अछि।


text:
मैथिली रंगमंच का प्रतिष्ठित युवा सम्मान ”रंगकर्मी श्रीकांत मण्डल सम्मान – 2015” सुपरिचित रंगकर्मी, अभिनेता अनिल मिश्रा क देल जाएत । इ सम्मान मैथिली रंगमंच पर सक्रिय ओ युवा रंगकर्मी कए देल जाएत अछि, जे पिछला साल मे मैथिली रंगपटल पर लगातार अपन उपस्थिति दर्ज केने होए । रंगकर्मी श्रीकांत मंडल सम्मान क संचालन मैथिली लोक रंग ( मैलोरंग रेपर्टरी ) दिस स हरेक साल कैल जाएत अछि।
रंगकर्मी श्रीकांत मंडल सम्मान – 2015 क लेल चयनित युवा रंगकर्मी अनिल मिश्रा क जन्म मधुबनी मे भेल छथि । श्री मिश्रा मैथिली वा हिन्दी क स्थापित रंग निर्देशक यथा – कुणाल, प्रकाश झा, किशोर केशव, मुकेश झा, संजय चौधरी, अभिषेक नारायण, रविभूषण, देवेन्द्र राज अंकुर, भानु भारती, संजय उपाध्याय, आशिफ अली हैदर, परवेज अख्तर, आयशा जुल्का, फिरोज असरफ आदि क संग रंगमंच केने छथि । अखैन धरि श्री मिश्रा मैथिली भाषा मे लगभग 15 नाटक क 20 से बेसी प्रस्तुती केने छथि, जाहि मे प्रमुख अछि – सुन्दर संयोग, मुक्तिपर्व, जल डमरू बाजे, पैघ नटकिया के, मैथिल नारी चारि रंग, ऑरिजनल काम, गाम नै सुतैए, अग्निपथक सामा, लोरिकायन, हीरक जयंति आदि । अहाँ हिन्दी क लगभग 20 नाटक मे सेहो अभिनय कए चुकल छथि, जाहि मे प्रमुख अछि – अंधायुग, बड़ा नटकिया कौन, मुआवजे, ताजमहल का टेंडर, कभी लक कभी चांस, दूर देश की कथा, सवा सेर गेहूँ, समरथ को नहि दोश गोसाईं, अंतरनाद, रामलीला प्रसाद आदि ।
अनिल मिश्र क नाम फिल्म आ टी. वी. क्षेत्र मे सेहो स्थापित अछि । मैथिली, भोजपुरी वा हिन्दी टी.वी. सिरियल – नैन नै तिरपित भेल, एस. एन. झा के गजबे दुनिया, लाल चुनरिया, स्वर्ग नै बिन मुइने, बिन्देसरा बी.ए. पास, जय महाभारत, चाचा चौधरी, भाग ना बाचे कोई आदि आ हिनका स अभिनीत महत्वपूर्ण फिल्म – सिंदुरदान, गरीबक बेटी, एक चुटकी सिंदूर, शादी ब्याह, डमरू उस्ताद आदि अछि ।
बकौल मैलोरंग क निर्देशक प्रकाश झा ”एहन ऊर्जावान मैथिली रंगकर्मी कए ‘रंगकर्मी श्रीकांत मण्डल सम्मान – 2015’ क सम्मान क लेल चयनित केला पर मैथिली लोक रंग ( मैलोरंग रेपर्टरी )गौरवांवित अछि । इसमाद परिवार दिस स सेहो हुनका रास शुभकामना आ बधाई ।


text:
पटना। बिहार संग केंद्र सरकारक नाइंसाफी बढ़ल जा रहल अछि। कैबिनेट मे बिहारक कोनो प्रतिनिधि नहि रहला क कारण बिहारक एक-एक टा योजना कए या त शिथिल कैल जा रहल अछि, या फेर ओकरा केंद्रीय मंत्री अपन गृहराज्य मे स्थानांतरित करबा रहल छथि। पहिने एथनॉल मामला मे शरद पवार बिहार कए जोरक धक्का देलथि, फेर ममता बनर्जी लालूक नाम पर बिहार संग अन्याय केलथि। आब ताजा मामला ऊर्जा मंत्रालय स अछि। बिजली क कमी स जूझि रहल बिहार क संग ऊर्जा मंत्रालय एहन नाइंसाफी केलक अछि, जे बिहार राज्य बिजली बोर्ड लेल 440 वाट क झटका स कम नहि अछि। बिहार राज्य बिजली बोर्ड के प्रवक्ता हरेराम पांडेय क अनुसार अरुणाचल प्रदेश क शुभानश्री हाइडल प्रोजेक्ट स बिहार कए जे 600 मेगावाट बिजली भेटबाक छल ओ आब बिहार कए नहि भेट कए केंद्रीय ऊर्जामंत्री क गृहराज्य महाराष्टï्र कए देल जाएत।
दरअसल, मामला इ अछि जे नेशनल हाइडल प्रोजेक्ट कॉरपोरेशन क साथ सन् 2000 मे बिहार राज्य बिजली बोर्ड एकटा करार केने छल । जेकर अनुसार 2012 स अरुणाचल प्रदेश क शुभानश्री हाइडल प्रोजेक्ट मे 2000 मेगावॉट बिजली क उत्पादन शुरु भेलाक बाद ओकर 30 प्रतिशत यानि 600 मेगावाट बिजली बिहार कए भेटबाक छल। मुदा आब नेशनल हाइडल प्रोजेक्ट बिहार कए बिजली देबा स मना करि देलक अछि। जानकारी क मुताबिक एनएचपीसी क एहि प्रोजेक्ट स नार्थ ईस्टर्न रीजन कए उत्पादन क पचास फीसदी आ नार्थ वेस्टर्न कए उत्पाद क पचास फीसदी बिजली देल जाएत। बिहार लेल बिजली क कोनो आवंटन नहि भेल अछि।
बिहार संग एहि नाइंसाफी क सवाल पर एकटा पदाधिकारी साफ तौर पर कहैत छथि जे महाराष्टï्र क लेल बिजलीक आवंटन करबाक दबाव बिहार संग नाइंसाफी करबा लेल मजबूर करैत अछि। जखन कि दुनिया जनैत अछि जे बिहार मे बिजली क उत्पादन नहि जेका भ रहल अछि। ऊपर स राज्य मे बिजली क डिमांड 2500 मेगावाट तक पहुंच चुकल अछि। सेंट्रल सेक्टर स सेहो 1500 मेगावाट क स्थान पर बिहार कए 900क आसपास बिलजी भेटैत अछि, जखन कि मध्यप्रदेश आ दिल्ली अपन आवंटन स बेसी बिजली खर्च करैत अछि। राज्य मे पहिने स बिजली क कमी अछि ऊपर स केंद्रक एहन रवैया राज्य बिजली बोर्ड कए परेशान केने अछि।


text:
ठाढी, मधुबनी। मार्च १७, २०१६. मैथिली जिन्दाबाद!!
काल्हि १६ मार्च, २०१६ संपूर्ण मिथिलाक संग विश्व भरि लेल एकटा अत्यन्त उच्च मूल्यक ऐतिहासिक दिवस केर रूप मे सोझाँ आयल अछि। ९मी-१०मी सदीक प्रसिद्ध विद्वान् एवं ब्रह्मसूत्र टीकाकार पंडित वाचस्पति मिश्र केर मूर्तिक स्थापना हुनकहि निज गाम मधुबनी जिलाक ठाढी मे कैल गेल अछि, जेकर अनावरण कार्यक्रम समारोहपूर्वक संपन्न भेल अछि।
भामति-वाचस्पति उद्यान् – ठाढी मे स्थापित एहि प्रतिमा केर अनावरण औपचारिक तौर पर कामेश्वर सिंह दरभंगा संस्कृत विश्वविद्यालयक कुलपति डा. देव नारायण झा द्वारा कैल गेल। एहि अवसर पर आयोजित समारोह केर प्रथम उद्घाटन सत्र मे मुख्य अतिथि कुलपति डा. झा सहित इलाहाबाद विश्वविद्यालय – मिथिला विश्वविद्यालय एवं दरभंगा संस्कृत विश्वविद्यालयक विभिन्न प्रतिष्ठित विद्वान् लोकनि सेहो भाग लेलनि। पंडित वाचस्पति मिश्र केर कृति पर प्रकाश दैत डा. किशोर नाथ झा कहलैन जे सनातन वैदिक धर्म द्वारा स्थापित सत्य केर रक्षा गोटेक आक्रमणकारी बौद्ध धर्मक कूव्याख्या – कूतर्क केँ गलत प्रमाणित कैल जेबाक अत्यन्त महत्वपूर्ण कार्य छबो आस्तिक दर्शन पर विस्तृत मत राखनिहा पंडित वाचस्पति मिश्र द्वारा कैल गेल।
साहित्य अकादमीक सम्मान सँ सम्मानित आ ठाढी गाम मे पंडित वाचस्पति मिश्र केर स्मृति मे प्रतिमाक संग संग्रहालय आदिक निर्माण करेबाक प्रेरणा देनिहार अति सम्माननीय व्यक्तित्व डा. सुरेश्वर झा अपन संछिप्त मन्तव्य मे प्रतिमाक स्थापना व अनावरण लेल आयोजनकर्ताकेँ भूरि-भूरि प्रशंसा करैत मिथिलाक आरो विभिन्न वेत्ता लोकनि केँ घरहि मे सम्मान देबाक अपन संकल्प केँ दोहरबैत वाचस्पति द्वितीय एवं तृतीय केर सेहो चर्चा केलनि आर दाबी करैत कहलनि जे जँ किछु वर्ष ओ आरो जियैत रहि जेता तऽ हुनको लोकनिक जन्मस्थान पर ई कीर्ति स्थापित होएत जरुर देखता। डा. सुरेश्वर झा अपन एक आगामी पुस्तक केर प्रकाशन शीघ्र होयबाक जानकारी करबैत सभा केँ कहलैन जे ओहि पुस्तक मे बहुत गंभीर शोध सँ तिनू वाचस्पति केर विषय मे वृहत् जानकारी कराओल गेल अछि।
एहि सँ पूर्व अतिथि लोकनि केँ स्वागत करैत भामती वाचस्पति निर्माण समितिक अध्यक्ष श्री रत्नेश्वर झा वाचस्पति प्रतिमा अनावरण सँ पूर्व कोना-कोना आ किनकर-किनकर केहेन-केहेन योगदान रहल ताहि सब पर संछिप्त चर्चा कैल गेल। ओ जानकारी करबैत ओहि समस्त विभूति केँ धन्यवाद सेहो देलनि जे आजुक एहि दिवसक पाछाँ एकटा प्रेरणाक रूप मे रहल छथि। ओ विशेष रूप सँ बिहार विधान परिषद् सभाध्यक्ष पंडित ताराकान्त झा व हुनका द्वारा कैल गेल सहयोग सँ बिहार राज्य केर मंत्री सुनील कुमार पिन्टू एवं वित्त विभाग द्वारा वाचस्पति – भामति भवन लेल स्वीकृत कुल ३५ लाख केर रकम सँ बनल ओहि भवन जेकर उद्घाटन हाल धरि प्रतिक्षीत अछि ताहि सब बातक जानकारी सभा केँ करौलनि। हुनका द्वारा पंडित ताराकान्त झा केर ओ वचन जे सरकार तखनहि कोनो अनुदान-योगदान देत जखन वाचस्पति भवन व उद्यान् या अन्य कोनो निर्माण कार्य लेल जमीन उपलब्ध होयत, आर हुनकर ओहि बातक जबाब मे ग्रामीण जमीनदाता लोकनि द्वारा सहृदयता सँ देल गेल जमीन केर चर्चा करैत – हुनका लोकनि केँ धन्यवाद एवं आभार प्रकट करैत श्री झा समस्त ग्रामीण केर स्वयंसेवा सँ आइ ई मूर्ति निर्माण आर अनावरण एहि तरहें समारोहपूर्वक होयबाक जानकारी देलनि।
अपन स्वागत अभिभाषण मे श्री रत्नेश्वर झा मुख्य अतिथि कुलपति डा. देव नारायण झा सँ विशेष प्रार्थनापूर्वक एहि स्थल पर पंडित वाचस्पति मिश्र एवं भामति सँ जुड़ल महत्वपूर्ण शोधकार्य लेल ध्यानाकर्षण कराओल गेल। ओ मांग केलनि जे विश्वविद्यालय द्वारा एहि स्थान पर संग्रहालय एवं अध्ययन केन्द्र, शोध केन्द्र आदिक स्थापना कैल जाय जाहि सँ शोधकर्ता एवं अन्य जिज्ञासू अध्ययनकर्ता लेल सुविधा होयत आर एहि ऐतिहासिक स्थल केर दीर्घकालीन संरक्षण होयत। एवम् प्रकारेन श्री झा द्वारा एहि भूमिक महत्व केर चर्चा करैत एतय विश्वस्तरीय केन्द्रीय विश्वविद्यालय खोलबाक माँग राज्य सँ करैत ताहू वास्ते ग्रामीण लोकनि तैयार रहबाक बात कहल गेल। ओ कहलैन जे जतेक जमीन आर जतेक आर्थिक कोष केर आवश्यकता होयत ताहि लेल हम सब तैयार छी।
मुख्य अतिथि कामेश्वर सिंह दरभंगा संस्कृत विश्वविद्यालयक कुलपति डा. देव नारायण झा अपन गरिमामयी संबोधन संस्कृत भाषा मे करैत कहलैन जे जाहि देश मे संस्कृति केर रक्षार्थ तत्परता नहि रहत ओकर अस्मिता दीर्घकालीन नहि बाँचि सकैत अछि। लेकिन भारतवर्ष केर मूल शक्ति एतुका दर्शन ओ संस्कृति थीक आर एहि वास्ते जन-जन मे जे जागरुकता अछि यैह एकर आध्यात्मिक शक्ति थीक। पंडित वाचस्पति मिश्र केर प्रतिमा स्थापना सेहो एहि जागरुकताक सुखद परिणाम थीक। विश्वविद्यालय द्वारा वाचस्पति-भामति पर शोधकार्य केँ शुरुहे सऽ बढाबा देल जा रहल अछि आर भविष्य मे माँग कैल बुंदा पर सेहो कुलपति सँ जतेक बेसी संभव होयत ताहि दिशा मे कार्य कैल जायत। ठाढी गाम केर जनजागरणक इतिहास पूर्वहि समान आइयो संपन्न अछि आर ताहि लेल ई सब प्रणम्य छथि। हिनका लोकनि यैह सुसंस्कार स्वास्थ्यक प्रतिकूलताक बादो एतय धरि एहि समारोह मे उपस्थिति वास्ते बाध्य कय देलक। डा. झा केर एहि भावुक संस्कृत भाषा मे कैल संबोधन समस्त सभासदगण ग्रामीण व बाहर सँ आयल अतिथि लोकनिकेँ भावुक बना देने छल।
तदोपरान्त डा. झा द्वारा वाचस्पति प्रतिमाक अनावरण औपचारिक तौर पर कैल गेल। प्रतिमा पर फूल-माला चढाओल गेल। प्रतिमा स्थल पर राखल गेल शिलापट केर सेहो अनावरण करैत एकटा अत्यन्त ऐतिहासिक कार्य केँ आम जनमानस लेल खोलि देल गेल।
एम्हर विद्वत् सभा मे विशिष्ट अतिथि लोकनि डा. किशोर नाथ झा, डा. सुरेश्वर झा केर अतिरिक्त कामेश्वर सिंह दरभंगा संस्कृत विश्वविद्यालयक दर्शन विभागाध्यक्ष डा. बौआनन्द झा जे स्वयं एहि ठाढी गामक भागिन सेहो छथि हुनका द्वारा पंडित वाचस्पति मिश्र केर विभिन्न ८ कीर्ति पर विस्तार सँ जानकारी देल गेल छल। मिथिला विश्वविद्यालय केर प्राचीन इतिहास विभाग केर प्राध्यापक डा. अयोध्या नाथ झा द्वारा सेहो वाचस्पति केर ‘भामति’ सहित अन्य-अन्य कीर्ति केर विश्व मे भऽ रहल चर्चा पर प्रकाश देल गेल छल। एहि सत्र मे विद्वान् डा. महेश नाथ झा सेहो अपन मन्तव्य दैत वर्तमान उपक्रम सँ महापुरुष केर कीर्ति चौजुगी संरक्षित होयबाक बात कहल गेल छल।
एहि सत्र मे मिथिला कृत्य मीमांसा नामक पोथी जेकर लेखक ठाढी गामक प्रसिद्ध मीमांसक स्व. पंडित वासुदेव झा छथि तेकर विमोचन कैल गेल। एहि पोथी मे मिथिला संस्कृति मे कोन पाबैन कोन तिथि केँ कोन तर्क पर कैल जाएछ, कोना पाबैन मनेबाक दुविधा केर समाधान कैल जाय – एहि सब बातक सहज बुझाइ मुमुक्षु-गुरु वार्ता माध्यम सँ अत्यन्त सरल भाषा मे राखल गेल अछि। विदित हो जे पहिल सत्रक अध्यक्षता पंडित शुभेश्वर झा कएलनि, संचालन स्वयं निर्माण समितिक अध्यक्ष एवं आयोजनक सूत्रधार रत्नेश्वर झा कएलनि। तहिना एहि सत्रक आरंभ मे चन्द्रिका देवी द्वारा भैरवि वन्दना – स्वागत गीत एक संस्कृत तथा एक मैथिली मे गाओल गेल। आर एकटा अत्यन्त विलक्षण अभिनन्दन पत्र सम्मानित अतिथि लोकनिक स्वागत मे श्री हरिदेव झा द्वारा पढलाक बाद मंचासीन विद्वान् लोकनि केँ हस्तान्तरण कैल गेल छल।
एहि समारोहक आयोजन एवं निर्माण समिति मे सचिव काशीनाथ झा, उपाध्यक्ष क्षमाधर झा, कोषाध्यक्ष गणेश झा, उप-सचिव नरेन्द्र झा, ग्राम समितिक सदस्य सत्यनारायण झा, मिहिर कुमार झा, मिथिलेश झा, विनोद कुमार झा, मिथिलेश्वर झा सहित अन्य गणमान्य सहयोगी मे उमेश मिश्र, चेतना समितिक उप-सचिव, डा. संजय झा – पटना विश्वविद्यालय, डा. ज्ञानेश्वर झा केर सहयोग व संग सँ कार्यक्रम अत्यन्त सफल रहबाक जानकारी श्री रत्नेश्वर झा मैथिली जिन्दाबाद केँ करौलनि।
श्री रत्नेश्वर झा अपन संछिप्त प्रतिक्रिया मे कहलैन जे एहि आयोजन मे राजनीति सँ जुड़ल कोनो सहभागिता लेल प्रयास नहि कैल गेल छल, परन्तु राज्य द्वारा निर्मित वाचस्पति-भामति भवन एवं मिश्राइन घाट केर औपचारिक उद्घाटन लेल शीघ्रहि राज्य केर नेतृत्वकर्ता राजनीतिक व्यक्तित्व एवं राज्य केर अन्य सम्बन्धित पक्ष संग बातचीत कैल जायत। ताहि दिशा मे हमरा लोकनिक अपेक्षा अछि आर शीघ्रहि आरो विकासक कार्य एहि ऐतिहासिक स्थल पर कैल जेबाक चाही ताहू लेल हम सब विश्वस्त छी।
कार्यक्रमक दोसर सत्र मे मैथिली साहित्य केर पुरोधा डा. भीमनाथ झा केर अध्यक्षता मे कवि गोष्ठीक आयोजन कैल गेल। एहि गोष्ठी मे नवोदित कवि सँ लैत पूर्ण प्रतिष्ठित-स्थापित कवि लोकनि भाग लेलनि। शुरुआत युवाकवि आनन्द झा केर सरस्वती वन्दना एवं एक गीति रचना केर सस्वर पाठ सँ भेल।
श्री विजय नारायण प्रवासी केर दुइ रचना – एक हिन्दी जाहि मे ओ मैथिली एवं मिथिला केर ऐतिहासिक महत्व तथा वर्तमान अवस्थाक वर्णन कएने छलाह आर दोसर मैथिली रचना जाहि मे ओ एक पिता द्वारा अपन पुत्रीक विवाह मे सब किछु दान-दहेज मे देलाक बादो बेटीक लेल सब खुशी हासिल नहि हेबाक आ पुत्र लेल किछु नहि बाँचल रखबाक कारणे ओहि बेटी एवं परिवारक हर सदस्य पर कोन तरहक असर पड़ैत अछि ताहि सब बात केँ मार्मिक शब्द सँ सजाकय अपन वृद्ध कंठक भरल स्वर आर नम आँखि सँ तेना प्रस्तुति केने छलाह जे सबहक आँखि मे नोर भरि देने छल।
तहिना मैथिलीक वरिष्ठ कवि उदयचंद्र झा विनोद अपन पिता-पित्ती-काकी-पत्नी-पुत्र आदिक संग अपन परिचय केँ कविताक माध्यम सँ तेना रखने छलाह जे ठहक्का-पर-ठहक्का छूटैत रहल उपस्थित अपार दर्शक केर।
मैथिलीक सुप्रसिद्ध कवि एवं गीतकार डा. चन्द्रमणि द्वारा माय केर महत्व मे अपन सदेह मायक सोहारी बिना तरकारी सेहो कतेक स्वदगर होएत अछि, माय केर सिनेहक आँचर केर छाहैर कतेक सुखद होएछ ताहि भाव केँ गीत गाबिकय प्रस्तुत केने छलाह। पब्लिक द्वारा माँग केला पर हुनक अति प्रसिद्ध आर घर-घर मे गाओल जायवला रचना ‘लाले-लाले अरहुल के माला बनेलौं गरदनि लगा लियऽ माँ’ सेहो प्रस्तुत कैल गेल छल। दर्शक सब प्रत्यक्ष डा. चन्द्रमणि केँ आँखिक सोझाँ ओहि प्रसिद्ध गीत केँ गबैत देखि अपना केँ गद्गद् मानब स्वभाविके छल।
स्वयं सिद्ध कवि अजित आजाद द्वारा संचालित एहि कवि सम्मेलन मे श्री आजाद द्वारा डिगडिगिया बजाबय दे – लोक केँ जगाबय दे वला गीत गाबि दर्शक-श्रोता केँ अपन मौलिक अधिकार आर कर्तब्य प्रति सचेतना प्रदान कैल गेल। तहिना रामेश्व पाण्डे निशांत द्वारा ठाढी गामक वर्णन करयवला एकटा टटका गीति रचना प्रस्तुत कैल गेल। दीप नारायण विद्यार्थी एवं ऋषि वसिष्ठ द्वारा मैथिली गजल केर सुमधुर स्वर मे गायन कैल गेल। युवाकवि दिलीप कुमार झा द्वारा स्त्री विमर्श मे भामतिक त्यागक उदाहरण राखि वर्तमान पीढी मे केहेन जागरुकता व लैंगिक समानताक आवश्यकता छैक ताहि दिशा मे ध्यानाकर्षण कराओल गेल रहय। तहिना प्रीतम निषाद द्वारा वर्तमान पंचायती चुनाव मे किनका आ कियैक चुनल जाय तेकरा व्यंग्यात्मक शैली मे गाबिकय दर्शक-श्रोताक बीच राखल गेल छल।
हास्य कवि वंशीधर मिश्र द्वारा समस्त दर्शक-श्रोता केँ आइ-काल्हिक वर-बरियातीक रूप मे कल्पना करैत कोना-कोना पुरान रीति-रिवाज मे बदलाब देखल जा रहल अछि ताहि दृश्य केँ अपन कविताक मार्फत अवलोक करबैत दर्शक सबकेँ हँसैत-हँसैत लोटपोट करबाक कार्य कैल गेल। तहिना मैथिलीक नामी कवि मोहन यादव द्वारा गूढ रहस्य सँ भरल कविताक प्रस्तुति श्रोता लोकनि केँ सोचबाक-गुनबाक दिशा मे अग्रसर केलक। प्रजापति ठाकुर द्वारा एक संस्कृत एवं दोसर मैथिली रचना प्रस्तुति मे प्रशंसित भेल। तहिना प्रवीण नारायण चौधरी द्वारा दहेज मुक्त मिथिला अभियानक आवाज पहुँचेबाक लेल धी-बेटी सँ आह्वान करैत मैथिली-मिथिलाक रीति-विधि केँ संरक्षित रखबाक चैतावर तर्ज पर गीतक प्रस्तुति श्रोताक कान धरि पहुँचल।
आरा सँ आयल कवि राघव मिश्र द्वारा सेहो कविता प्रस्तुतिक संग एहि विशेष अवसर पर संदेश मूलक संबोधन आर तदोपरान्त एहि सत्रक अध्यक्षता कय रहला मैथिलीक वरिष्ठ पुरोधा कवि स्वयं अपन कविता सँ एहि सत्र केँ अमृतदान करयवला अत्यन्त अविस्मरणीय कार्यक्रम होयबाक प्रमाणपत्र पर हस्ताक्षय कैल गेल। हर तरहें ई दिवस पंडित वाचस्पति मिश्र एवं भामति केर अमरता समान अमर स्मृति मे बनल रहत एकरा कियो नहि काटि सकैत अछि।
ठाढी गाम मे आयल अतिथि लोकनि केँ चाह-पान-नाश्ता-भोजनक संग मिथिलाक असल अतिथि सत्कार केर दर्शन आर विदाई – सब किछु अत्यन्त विशिष्ट रहल। कार्यक्रमक अन्तिम सत्र मे मिथिलाक प्रसिद्ध गायक लोकनि द्वारा दुर्गास्थान मे सांस्कृतिक कार्यक्रम राखल गेल छल। कुञ्जबिहारी मिश्र, रामबाबु झा, माधव राय, सतीश मुन्ना, राम सेवक ठाकुर केर संचालन मे सांस्कृतिक संध्या भव्यतापूर्वक संपन्न भेल।
(कार्यक्रम मे संपादक प्रवीण नारायण चौधरी सदेह उपस्थित उपरोक्त समाचार संप्रेषण केलनि अछि।)


text:
पटना. चेतना समिति, पटना द्वारा प्रतिवर्ष देल जाइत कीर्ति नारायण मिश्र साहित्य सम्मान, 2013 मैथिली साहित्यकार कृष्णमोहन झा कें हुनक कविता संग्रह ‘एकटा हेरायल दुनिया’ हेतु देबाक निर्णय विद्यापति भवन, पटनामे जूरी मण्डलक भेल बैसारमे कएल गेल. जूरी मण्डलमे मोहन भारद्वाज, उदयचन्द्र झा ‘विनोद’ एवं अशोक छलाह. एहि सम्मानक अन्तर्गत एगारह हजार नकद, प्रशस्तिपत्र आदि देल जाइत अछि. चेतना समिति, पटनाक तत्त्वावधानमे आयोजित 60म विद्यापति स्मृतिपर्व समारोहक अवसर, जे 15 नवम्बरसँ 17 धरि आयोजित अछि, 15 नवम्बर, 2013 कें प्रदान कएल जएतनि. एहि विषय मे संयोजक डा. रमानन्द झा ‘रमण’ जनतब देलनि. एकर संगहि 'यात्री चेतना सम्मान' हेतु ज्योत्सना चन्द्रम चुनल गेलीह अछि. चन्द्रम मैथिली कथा, नाटक आदि लिखने छथि. (Report: मिथिमीडिया ब्यूरो)
Tags: हालचाल


text:
पटना: पूर्व समाज कल्याण मंत्री मंजू वर्मा केर पति चंद्रशेखर वर्मा कखनो भी गिरफ्तार भ सकैत अछि। बेगूसराय केर एसपी आदित्य कुमार हुनक गिरफ्तारी केर आदेश जारी कँ देलक आई। पटना और बेगूसराय में चंद्रशेखर वर्माक तलाश कैको जगह पर में छापा मारल गेल,मुदा ओ नञि भेट सकल।
एसपी आदित्य कुमार कहलक पटना व चेरियाबरियारपुर स्थित श्रीपुर पंचायतक अर्जुन टोला स्थित आवास पर पुलिस सब छापेमारी केलक, मुदा चंद्रशेखर दुनु जगह नञि भेटल। एसपी कहलक , हुनक सब अंगरक्षक केँ हटा देल गेल अछि।पूर्व मंत्री मंजू वर्मा बीतल अगस्त में समाज कल्याण मंत्री केर पद सs इस्तीफा देने छली।
#आदेश #गिरफ्तारी #पूर्वकल्याण मंत्री पति #बिहार #मैथिली समाचार


text:
अमिताभ बच्चन केर मतलब बॉलीवुड के ओ चमकैत स्टार जिनकर चमक आइयो ओहिना अछि । अमिताभ आइयो सदाबहार छथि । हुनका शताब्दीक महान नायक सेहो कहल जाइत छनि | अमिताभ बच्चन केर पिता हरिवंश राय बच्चन देशक एकटा प्रसिद्ध कवि छथि । पिता-पुत्र दुनू अप्पन-अप्पन क्षेत्रक दिग्गज मानल जाइत छथि । अमिताभ अपने अप्पन बाबूजी स जुड़ल एहि…
Author: editor
अमिताभक विजय कनेक्शन की अछि ?
शताब्दी के मेगास्टार अमिताभ बच्चन 50 बरख स बेसी स फिल्म इंडस्ट्री में छथि आ एखनो दर्शक के लगातार मनोरंजन क रहल छथि । मेगास्टार एखन धरि 200 स बेसी फिल्म मे काज क चुकल छथि । मुदा की अहां के बुझल अछि जे बेसी सिनेमा में…
विदेशी मुद्रा भंडार में दर्ज कएल गेल कमी
अप्पन देशक विदेशी मुद्रा भंडार में दू सालक सभ सं बेशी कमी दर्ज कएल गएल अछि…
गुलाम नबी भेलाह कांग्रेस सं आजाद
वरिष्ठ नेता गुलाम नबी आजाद कांग्रेस पार्टी सं इस्तीफा देलाह । आजाद पार्टी के प्राथमिक सदस्यता…
मधुबनी रहनिहार डॉ. वीरेन्द्र झा ( वीरू झा ) के भेटल साहित्य अकादमी बाल साहित्य पुरस्कार
मधुबनी जिला के दुल्लीपट्टी गाम रहनिहार डॉ. वीरेन्द्र झा के हुंनकर किताब मैथिली बालकथा संग्रह ‘उड़न-छू’…
जेडीयू आ आरजेडी गठबंधन जीतलक विश्वास मत
बिहार विधानसभा में जेडीयू आ राजद केर गठबंधन सं बनल सरकार अप्पन विश्वास मत जीतलक ।…
विद्यापति मंच, सिलीगुड़ी केलक बच्चा सभक सम्मान
विद्यापति मंच,सिलीगुड़ी द्वारा दिनांक 21 अगस्त कअ प्रतिभा सम्मान 2022 केर आयोजन केल गेल । ई…
चौरचनक पाबैन…जाहि में होएत अछि श्रापित चंद्रक पूजा
चौरचन अप्पन सभ एकटा विशेष पाबैन अछि । जाहि में श्रापित चांद केर पूजा कएल जाएत अछि…
कपिलेश्वर स्थान मंदिर…जतअ पूजा करअ लेल राजा जनक प्रतिदिन आबैत रहलाह
मिथिला के कपिलेश्वर स्थान मंदिर महादेव के एकटा प्राचीन मंदिर अछि जे दरभंगा-जयनगर मार्ग पर पड़ैत अछि ।…
चैत नवरात्रि पर खत्म भेल इंतजार…जा सकय छी आब सीधा ट्रेन सं जनकपुरधाम
8 बरख बाद फेर सं चैत्र नवरात्रि के पहिल दिन जनकपुरधाम के लेल ट्रेन परिचालन शुरू…


text:
विगत पन्द्रह दिन सँ मैथिली आ सौराठ पर बहसक फायदा उठाबैत किछु गुँहगिज्जक लोक सौराठ सभाक तमाम कुरीती सबके उजागर कयलन्हि जेहिमें कि एक प्रतिशतक सत्यता नहि अछि।
किछु अपवाद हर जगह होईत अछि ओकरा अपवाद के जगह मूल साबित कयनाई ओहने होईत अछि जेना एकटा उदाहरण सँ कहय छी।
सीतामढ़ी के एकटा अत्यंत गरीब गामक एकटा गरीब कायस्थ-कामरेड के बच्चा जेना तेना पढ़ाई कय कालेजावस्था में एकटा संस्थाक सदस्यता लेलाह आ ओतय हुनका छोट-मोट काज भेटलन्हि जेना सब संघी टाईप लोकसबके भेटैत अछि। अपन कुटिल-शांत स्वभाव सँ सबके मोन जीतिकय सबके प्रियगर भेलाह आ हुनका पदाधिकारी लोकनि के निजी काज करबाक अवसर सेहो भेटय लगलन्हि। जेना पार्टी सबमें सप्लाई कयनाई, माल अननाई आ वापस पहुँचेनाई। माल आनय आ पहुँचाबैत हिनका पैघ-पैघ अधिकारी गण सँ परिचय भेलन्हि आ हिनक प्रोन्नति बियर आ माल पहुँचेनाई सँ आफिस-सहायक में भेलन्हि आ ओतौ ई अपन काज कुटिल-ईमानदारी सँ करैत आगा बढ़लाह। आजुक समय में सबसँ आसान काज होईत अछि साहित्यकार बननाई तै जोगार लगलन्हि त ई एकटा पैघ नेता के पैजामा में जा सेट भय गेलाह आ ओतय सँ संदेश चहुओर बाँटय लगलाह। मूल काज हिनक वैह रहलन्हि जे पहिले छलन्हि बस आयाम बदलि गेलन्हि। छोट-मोट अधिकारी गण के बियर पियाबय आ माल सप्लाई सँ ई पैघ नेतागण के बियर आ माल पहुँचाबय लगलाह आ लुटियन जोन में स्थापित भय गेलाह। आब ओतय कर्मचारी आवास में रहि आवास सँ बाहर आबि मालिक कहा छपाईखाना चालू कयने छथि।
मर्दे अहाँ चाटू, अहाँ छापू मुदा अहाँके कतौ सँ अधिकार नहि अछि कि अहाँ सौराठ पर वा मिथिलाक संस्कृति पर कुठाराघात केवल एहिलेल करब कि अहाँके नेताजी के चटैत-चटैत नेताजी के जाति सँ जलन होबय लागल अछि आ अपन आ अपन जातिक कुचिष्टा सँ ग्रसित भय गेल छी अहाँ।
सीतामढ़ी सँ दिल्ली में अहाँक की स्थिति रहल अछि जे बहुत लोक जानय छथि आ अहाँ अपन हृदय सँ त जानय छी सब।
जँ एकटा वा दस टा उदाहरण आ किछु वामपंथी साहित्यकार के एक-दू टा लेख सँ सौराठ सभा के कुरीति साबित कयल जा सकैत अछि तँ अहाँक जीवन के अनेको घटना साबित करैत अछि जे अहाँ सप्लायर पत्रकार छी संदेश देबयवला।
शर्म करू……..
अहाँ राजनीति करू दिल्ली में देशी सँ अमेरिकन तक सप्लाई करू हमरा सबके आपत्ति नहि मुदा अगर हमर मिथिला संस्कृति पर आघात करबाक प्रयास करब तँ खोईंचा छोड़ाकय अहूँक जीवनी ताकल जा सकैत अछि।
जातिगत जे कुँठाभाव भरल अछि मोन में ओकरा खतम करू……नै त जीवनभरि एहिना नेताजी के टट्टा बनल रहब …….आब ओ बिहार नै छै जे नेताजी सीधे विधान-परिषद में सीट बुक कय पठेता अहाँके आ ने अहाँ ओतेक पैघ सप्लायर छी।
बियर पियाबय छी त एकर मतलब नै जे राष्ट्रवादी पार्टी में राजमाता बारबाला के हैसियत भेटत अहाँके। रहय के एहि मिथिला में अछि, तैं राजनीति नै करू अपन समाज में आ अपन जातिविशेषक कुँठा छोड़ि सत्कार्य में लागू।
बियर परसयवला वेटर सँ बेसी इज्जतदार, चाह परसयवला नोकर होईत अछि। नोकर बननाई कोनो गलत नहि सब नोकर अछि दुनियाँ में, दलाल नै बनूँ ई आग्रह।
अहाँके बोंड़्ग सुलगय लगैत अछि जहन कियो अहाँक सहयोगी मैथिली साहित्य में आगा बढ़य लगैत अछि त, अहाँ अपने 17 टा मैथिल संस्था में उच्च पदाधिकारी छियै तहन दोसर पर आरोप लगबै छियै जे जातिविशेषक कब्जा अछि, लाज नै होईत अछि।
अहाँ भोर-साँझ मे चारिबेर कर्ण-महासभा, कर्ण-कायस्थ महासभा के गुणगान बखारैत छी तखन ई सब मोन नै रहैत अछि। एतिहासिक साहित्यिक आ साँस्कृतिक दृष्टिकोण सँ अहाँक ज्ञान शून्य अछि तैयो समाज मे केवल नेतासबके बियर आ सप्लाई पर किछु चमचा अहाँके नेता कहय छथि त अहाँ नेता नै भय गेलौ। कोनो पोस्ट लिखय वा बाजय सँ पहिले अहाँ ई निश्चय कयल करू कि अहाँ अंगराज कर्ण के कर्ण-कायस्थ छी वा छेदीराज कर्ण के वंशज छी, मैथिल छी वा राष्ट्रवादी पत्रकार छी वा राष्ट्रवादी कार्यालय में बियर पहुँचाबय आ सप्लाई करयवला सप्लायर छी। एक आदमी सबटा नै भय सकैत अछि।
जँ किछु-एकटा अपवाद सँ सभ्यता कए कुरीति साबित कयल जा सकैत अछि त अहाँक चरित्रक एहन अनेको कथा-साहित्य हमर संकलन में अछि। अहाँ अपवाद ताकू हम मूल ताकब।


text:
थप १३ जहनमे कोरोना संक्रमण पुष्टि, संक्रमितके संख्या १३४ पुगल
काठमाडौं २९ बैशाख । नेपालमे थप १३ जहनमे कोरोना संक्रमण डेखा परल बा ।
राष्ट्रिय जनस्वास्थ्य प्रयोगशालामे हुइल परीक्षणसे १३ जहनमे संक्रमण पुष्टि हुइल हो । कपिलवस्तुमे ६ जाने, रुपन्देहीमे ६ जाने ओ बर्दियामे १ जाने करके थप १३ जनामे कोरोना पुष्टि हुइल हो । यहिसे आघे सोम्मारके रोज ११ जहनमे कोरोनाके संक्रमण बिल्गाइल रहे ।
स्वास्थ्य तथा जनसंख्या मन्त्रालयके सहायक प्रवक्ता डा समीरकुमार अधिकारीके अनुसार कपिलवस्तुके यसोधरा गाउँपालिका-८ ओ वुद्धभूमि नगरपालिका-७ मे १५, १९, २३, ३०, ३२ ओ ३८ वर्षीय पुरुषमे कोरोना संक्रमण पुष्टि हुइल हो । ओस्टके रुपन्देहीके समरीमाइ गाउँपालिका-७ ओ लुम्बिनी साँस्कृति गाउँपालिका-६ मे २४, २६, २७, ३०, ३२, ओ ४० वर्षीय पुरुष तथा बर्दिया राजापुर ५ के ११ बरसके लौन्डीक्मे कोरोनाके संक्रमण बिल्गाइल बा ।
यी संगे नेपालमे कोरोना संक्रमितके संख्या १ सय ३४ पुगल बा ।


text:
डॉ. प्रेमशंकर सिंह (१९४२- ) ग्राम+पोस्ट- जोगियारा, थाना- जाले, जिला- दरभंगा। मैथिलीक वरिष्ठ सृजनशील, मननशील आऽ अध्ययनशील प्रतिभाक धनी साहित्य-चिन्तक, दिशा-बोधक, समालोचक, नाटक ओ रंगमंचक निष्णात गवेषक, मैथिली गद्यकेँ नव-स्वरूप देनिहार, कुशल अनुवादक, प्रवीण सम्पादक, मैथिली, हिन्दी, संस्कृत साहित्यक प्रखर विद्वान् तथा बाङला एवं अंग्रेजी साहित्यक अध्ययन-अन्वेषणमे निरत प्रोफेसर डॉ. प्रेमशंकर सिंह ( २० जनवरी १९४२ )क विलक्षण लेखनीसँ एकपर एक अक्षय कृति भेल अछि निःसृत।
हिनक बहुमूल्य गवेषणात्मक, मौलिक, अनूदित आऽ सम्पादित कृति रहल अछि अविरल चर्चित-अर्चित। ओऽ अदम्य उत्साह, धैर्य, लगन आऽ संघर्ष कऽ तन्मयताक संग मैथिलीक बहुमूल्य धरोरादिक अन्वेषण कऽ देलनि पुस्तकाकार रूप। हिनक अन्वेषण पूर्ण ग्रन्थ आऽ प्रबन्धकार आलेखादि व्यापक, चिन्तन, मनन, मैथिल संस्कृतिक आऽ परम्पराक थिक धरोहर। हिनक सृजनशीलतासँ अनुप्राणित भऽ चेतना समिति, पटना मिथिला विभूति सम्मान (ताम्र-पत्र) एवं मिथिला-दर्पण, मुम्बई वरिष्ठ लेखक सम्मानसँ कयलक अछि अलंकृत। सम्प्रति चारि दशक धरि भागलपुर विश्वविद्यालयक प्रोफेसर एवं मैथिली विभागाध्यक्षक गरिमापूर्ण पदसँ अवकाशोपरान्त अनवरत मैथिली विभागाध्यक्षक गरिमापूर्ण पदसँ अवकाशोपरान्त अनवरत मैथिली साहित्यक भण्डारकेँ अभिवर्द्धित करबाक दिशामे संलग्न छथि, स्वतन्त्र सारस्वत-साधनामे।
कृति-
लिप्यान्तरण-१. अङ्कीयानाट, मनोज प्रकाशन, भागलपुर, १९६७।
सम्पादन- १. गद्यवल्लरी, महेश प्रकाशन, भागलपुर, १९६६, २. नव एकांकी, महेश प्रकाशन, भागलपुर, १९६७, ३.पत्र-पुष्प, महेश प्रकाशन, भागलपुर, १९७०, ४.पदलतिका, महेश प्रकाशन, भागलपुर, १९८७, ५. अनमिल आखर, कर्णगोष्ठी, कोलकाता, २००० ६.मणिकण, कर्णगोष्ठी, कोलकाता २००३, ७.हुनकासँ भेट भेल छल, कर्णगोष्ठी, कोलकाता २००४, ८. मैथिली लोकगाथाक इतिहास, कर्णगोष्ठी, कोलकाता २००३, ९. भारतीक बिलाड़ि, कर्णगोष्ठी, कोलकाता २००३, १०.चित्रा-विचित्रा, कर्णगोष्ठी, कोलकाता २००३, ११. साहित्यकारक दिन, मिथिला सांस्कृतिक परिषद, कोलकाता, २००७. १२. वुआड़िभक्तितरङ्गिणी, ऋचा प्रकाशन, भागलपुर २००८, १३.मैथिली लोकोक्ति कोश, भारतीय भाषा संस्थान, मैसूर, २००८, १४.रूपा सोना हीरा, कर्णगोष्ठी, कोलकाता, २००८।
पत्रिका सम्पादन- भूमिजा २००२
मौलिक मैथिली:
१.मैथिली नाटक ओ रंगमंच,मैथिली अकादमी, पटना, १९७८
२.मैथिली नाटक परिचय, मैथिली अकादमी, पटना, १९८१
३.पुरुषार्थ ओ विद्यापति, ऋचा प्रकाशन, भागलपुर, १९८६
४.मिथिलाक विभूति जीवन झा, मैथिली अकादमी, पटना, १९८७
५.नाट्यान्वाचय, शेखर प्रकाशन, पटना २००२
६.आधुनिक मैथिली साहित्यमे हास्य-व्यंग्य, मैथिली अकादमी, पटना, २००४
७.प्रपाणिका, कर्णगोष्ठी, कोलकाता २००५,
८.ईक्षण, ऋचा प्रकाशन भागलपुर २००८
९.युगसंधिक प्रतिमान, ऋचा प्रकाशन, भागलपुर २००८
१०.चेतना समिति ओ नाट्यमंच, चेतना समिति, पटना २००८
मौलिक हिन्दी:
१.विद्यापति अनुशीलन और मूल्यांकन, प्रथमखण्ड, बिहार हिन्दी ग्रन्थ अकादमी, पटना १९७१
२.विद्यापति अनुशीलन और मूल्यांकन, द्वितीय खण्ड, बिहार हिन्दी ग्रन्थ अकादमी, पटना १९७२,
३.हिन्दी नाटक कोश, नेशनल पब्लिकेशन हाउस, दिल्ली १९७६.
अनुवाद: हिन्दी एवं मैथिली-
१.श्रीपादकृष्ण कोल्हटकर, साहित्य अकादमी, नई दिल्ली १९८८,
२.अरण्य फसिल, साहित्य अकादेमी, नई दिल्ली २००१
३.पागल दुनिया, साहित्य अकादेमी, नई दिल्ली २००१,
४.गोविन्ददास, साहित्य अकादेमी, नई दिल्ली २००७
५.रक्तानल, ऋचा प्रकाशन, भागलपुर २००८.


text:
– विवेकी झा।
“खोइंछ” ई नाम लैते देरी अपन अर्थक बोध अपने आप निकैल क सामने आबि जाईया। महिलाक सारी के आँचरक ऊट बाला भाग खोइंछ भेल और ओई में आशीर्वाद रुप में जे भरल गेल जे अन्न उएह खोइंछ भरनाय भेल ।
कन्या की विदाई के समय ( नैहर सँ सासुर आ सासुर सँ नैहर आबै के समय) माँ आ सास, भौजी और कोनो पैघ के द्वारा आँचरक खुट में भरल जैत छै ।
“खोइंछ” एकर धार्मिक त पूरा भारत में पर पारम्परिक मुख्यतः उत्तर भारत में खास क यूपी के किछु प्रदेश आ बिहार में एकर बिशेषतया देखल जायत आइछ । अपन मिथलान्चल में एकर अलग महत्व छै बेटी नैहर सँ सासुर जैथ आ सासुर सँ नैहर आबैथ दुनु दिस सँ खोइंछ भरै के परंपरा सिर्फ अहिठाम भेटत ।
नैहर सँ सासुर जैत काल माँ अपन बेटी के आंचर में धन-धान्य सँ भरल रहै तै स्नेहक सँग भावनाक भाव आ प्रेम रूप में ससुराल भेजल जैत छैन । आँचल के गाँठ में ‘खोइंछ’ में 11 मुठ्ठी धान , सँगे-सँग सिन्दूर, सौस हल्दी , दूवी और रुपया देल जायत छै । मोनक भावना ई छै जे हम जे बेटी आहाँ के सौपी रहल छी ओ धाने जका असिद्ध,कोमल ,सूक्ष्म ऐछ, गृहस्थीक जीवन सँ अनभिज्ञ ऐछ ।
ठीक एकर बिपरीत सासुर सँ नैहर जायत काल ‘खोइंछ’ में 11 मुठ्ठी चौर , सँगे-सँग हल्दी, सिन्दूर, दूवी और रुपया देल जायत छै । ई भावनाक संग जे आहाँ जे धान भेजने रहि ओकरा आब हम चौर बना देलौं ।
खोइंछा सदिखन बाँसक सूप में राईख क देल जायत छै, कारण जे बाँस के जईर सँ एक नब बाँस निकलैत छै जे वंश वृद्धिक प्रतिक मानल गेल, हल्दी के गाँठ जेना एक दूसरे सँ जुरल रहैत छै ओहिना ओ अपन परिवार के एक साथ बांध के राखैत , हरीयर दूबि सन परिवार के नवचेतना दैथ, सिन्दूर सँ भाग – सुहाग बनल रहैन, चाँदी आ पाय ताकी लक्ष्मीक बास होयन ।
परन्तु बड अफसोस के बात त ई जे अय कैल के ई फैशनक दौड़ जे चैल परल आइछ तैमें जखन सारिये नय त खुट कतअ आ खोइंछ कत पाबी । किछु दिन बाद त ई सिर्फ चर्चाक बिषय बैन क रैह जायत। मिथलानी सब जखन जुटती तखन चर्चा हैत इहो किछु छ्लय जे माँ आ सास एकर बारे में कहै छली ।भावना के अश्रु सिक्त आदान – प्रदान बस आब स्मृति में केवल नय रैह जाय तै एकरा अपन संस्कृति मानी के बचाबी ।
खोइंछ भरै के धार्मिक महत्व सेहो छै ।
दुर्गा पूजाक अवसर पर दुर्गा माँ के खोइंछ भरै के सेहो उत्साह देखै में आबैत छै । कहल जायत छै जे माँ के खोइंछ भरला सँ माँ प्रसन्न होयत छथीन । लोग के धन-धान्य , सुख- समृद्धि , ईश्वरीय अनुग्रह भरल पुरल रहैत आइछ । महाष्टमी के दिन माँ के सोलह श्रृंगार आ खोइंछ में भरै के लेल पान, सुपारी, फूल ,हल्दी, अक्षत, दूबि , मिठाई , बस्त्र आदि सँ खोइंछ भैर अपन मनक बात माँ के सामने राखैत छैन ।


text:
हिमकर श्याम
राष्ट्रपति शासन लगबा स जतय सूबा क लोक राहत महसूस करि रहल अछि, ओतहि तमाम विधायक क छटपटाहट आ बेचैनी बढ़ि गेल अछि। राष्ट्रपति शासन सूबा क विधायक कए बेकार बना देलक अछि। इ बेगारी हुनका रास नहि आबि रहल अछि। जेना-जेना राष्ट्रपति शासन मे व्यवस्था कए पटरी पर अनबाक प्रयत्न भ रहल अछि तेना-तेना इ बेचैनी बढल जाइत अछि। बहुसंख्यक विधायक राष्ट्रपति शासन क खिलाफ छथि। कोई खुलकए त कोई दबल मुंह स एकर विरोध करि रहल छथि।
विधायक क इ बेचैनी लूट क खेल मे शामिल नहि हेबा स अछि। इ बेचैनी सत्ता स दूर जेबाक कारण अछि। इ बेचैनी विधायकी पर मंडरा रहल खतरा क वजह स अछि। सबकिछु दांव पर लगाकए विधायक बनल एहि माननीय क विधायकी चुनाव क बाद सेहो रहत, इ निश्चित नहि अछि। विधायक क चेहरा क मायूसी हुनकर दर्द बयां करि रहल अछि। विकास क नाम पर काल्हि तक सुतल चेतना अचानक जाग्रत भ गेल अछि। सबकए राज्य क विकास आ भ्रष्टाचार क चिंता सताबे लागल अछि।
इ बेचैनी झाामुमो मे सबस बेसी अछि। झामुमो अपना कए लोकतांत्रिक सरकार क पक्षधर बता रहल अछि। सरकार बनेबाक सवाल पर ओकरा पहिनो ककरो स परहेज नहि छल एखनो नहि अछि। सरकार बनेबाक आस मे हेमंत दर-दर भटकि रहल छथि। हेमंत सोरेन पुनः सत्ता क भोग लगेबा लेल बेहद आतुर छथि। ओ कखनो भाजपा क मन टटोल रहल छथि त कखनो कांग्रेस क। खबर अछि जे सरकार खसलाक बाद हेमंत लगातार अर्जुन मुंडा क संपर्क मे छथि। सरकार क मुद्दा पर ओ कई बेर भाजपा क केंद्रीय नेतृत्व स भेंट करि चुकला अछि। हुनकर हताशा एतबा बढि गेल अछि जे ओ एतबा धरि कहि चुकला अछि जे सरकार कियो बना ले झामुमो ओकर समर्थन करत। भाजपा आ झाामुमो क बिखरल कड़ी कए जोड़बा काज सुदेश महतो क जिम्मा अछि। सुदेश महतोेेे आजसू क स्थापना दिवस क मौका पर कहने छलाह जे हुनकर कोशिश राज्य मे वैकल्पिक लोकप्रिय सरकार क गठन अछि। राष्ट्रपति शासन विकल्प नहि अछि।
राष्ट्रपति शासन लगेलाक बाद झारखंड मे सत्ता क कमान केंद्र क हाथ मे अछि। अगर छह महिना तक राष्ट्रपति शासन रहि गेल त अधिकतर विधायक क की होएत, कियो चुनाव नहि चाहैत अछि। ओ चुनाव मे जेबा स डरा रहल छथि। हुनका डर अछि जे दोबारा विधानसभा क मुंह देखब बा नहि। सत्ता सुख क अहसास हुनका बेचैन केने अछि। हुनका बुझल अछि जे एक बेर विधायकी गेल त बुझू सबकिछु गेल। सत्ता क खेल मे सब अपन गोटी फिट करबा मे लागल अछि। कांग्रेस अध्यक्ष सोनिया गांधी चुनाव क संकेत द देलथि अछि, मुदा प्रदेश कांग्रेस सरकार बनेबाक पक्ष मे अछि। कांग्रेस क सहयोगी झाविमो विधानसभा भंग करि नव जनादेश क पक्ष मे अछि। भाजपा क केंद्रीय नेतृत्व झामुमो क संग सरकार बनेबाक खिलाफ बयान दे रहल अछि, मुदा भीतरे भीतर सरकार गठन क प्रक्रिया मे सेहो लागल अछि। प्रदेश भाजपा मे सरकार क मुद्दा पर अलग-अलग राय अछि। रघुवर गुट आ अर्जुन मुंडा गुट एहि मुद्दा पर बंटा नजर आबि रहल अछि। राष्ट्रपति शासन क पूर्व इ गुटबाजी खुलिकए सामने आयल छल। इ गुटबाजी सेहो नेतृत्व ले अछि। एहि दावेदार क बीच एकटा तेसर दावेदार सेहो छथि, यशवंत सिन्हा। भाजपा क राष्ट्रीय अध्यक्ष नीतिन गडकरी यशवंत सिन्हा कए मुख्यमंत्री बनेबा लेल तैया छथि।
सत्ता क इ बेचैनी एहि विधायक कए दलगत राजनीति स ऊपर उठकए जाहि मुद्दा पर जोड़बाक काज करि रहल अछि ओ मुद्दा अछि वैकल्पिक सरकार क गठन क। सरकार क गठन क लेल द कोनो हद तक जा सकैत छथि। हिनकर मौजूदा रूख कए देखि कए लगैत अछि जे झारखंड मे किछु आओर राजनीति नौटंकी हैब बाकी अछि। यदि एहन भेल त फेर एक बेर आदर्शविहीन सरकार हमर सामने होएत, जे झारखंड क लेल अशुभ साबित होएत। यदि झारखंड क जनता क गप करि त ओ कखनो एहन सरकार क पक्षधर नहि होएत जेे विकास क मुद्दा कए छोड़िकए भ्रष्टाचार आ खींचतान मे लागल रहए। लोक कए उम्मीद अछि जे राज्यपाल एमएचओ फारूक राष्ट्रपति शासन क अवधि मे विकास कार्य मे गति आनि कए झारखंड क जनता क समस्या कए कम करबाक प्रयास करताह।
झारखंड कए देखी कए एकटा गप साफ भ जाइत अछि जे राजनीति जखन नकारा क हाथ मे चलल जाइत अछि तखन व्यवस्था क विघटन केहन भ सकैत अछि। राज्य मे गैरजवाबदेह आ निरंकुश व्यवस्था स्थापित भ चुकल अछि। राजनीति क मौजूदा शैली स लोकतंत्र चरमरा गेल अछि। इ हमर दुर्भाग्य अछि जे झारखंड मे राजनीति क नाम पर षडयंत्र, कुचक्र आ तिकड़मबाजी होइत रहल अछि। एहि ठाम राजनीतिक सर्जनशीलता कुंठित भ जड़ बांझपन क स्थिति मे पहुंच गेल अछि।


text:
दरअसल, महिला केर ट्रेन सँ घक्का द' हत्या कायल गेल छल। जाहि कारण सँ पुलिस ऐही केस केँ प्रथम दृष्टया मे हादसा मानैत छल। मृतक महिलाक पिता ऐही घटना केँ हत्या करार देने छल, आओर ऐही मामला ल'केँ गामक श्रवण सहनी पर शक जाहिर केना छल।
एएसपी दिलनवाज अहमद केर निर्देश पर शनि दिन श्रवण सहनी केँ गिरफ्तार कायल गेल। पूछताछ मे श्रवण हत्या करबाक बात कबूल केलक। एएसपी श्री अहमद कहलनि कि ओ अप्पन चचेरा भाई परिक्षण सहनीक पत्नी रीता देवी सँ प्यार करैत रहथिन। चारि बच्चाक माँ भेलाक बादो महिला अप्पन पति केँ छोड़िकेँ श्रवण संग रहबाक लेल राजी छथि। मुदा, श्रवण मौज-मस्ती करबाक बाद हुनका गिरफ्त सँ निकले चाहैत छल एहि ख्याल सँ श्रवण अप्पन बिआह तय करा लेलक।
ऐहिक जानकारी भेटते रीता देवी श्रवणक ऊपर दबाव बना श्रवण संग भागी गेली। मुदा, 22 दिनक बाद दुनु वापस गाम आयल। गाम मे पंचायत भेल। मुदा, रीता देवी ओही पंचायतक फैसला माने सँ इंकार क' देलक। श्रवण अपना आप केँ फंसैत देख। दुनु फेर सँ गाम सँ फरार भ' गेल। हायाघाट स्टेशन पर जयनगर जाय बला ट्रेन मे दुनु चढ़ल।
राति होयबाक कारण किछु दुर गेलाक बाद श्रवण आराम सँ रीता देवी केँ ट्रेनक नीचा फेंक देलच। ओ कहलक कि ई घटना आत्महत्या प्रतीत होय इए सोचिकेँ घटना केँ अंजाम देलक। दरअसल, महिला सदिखन अप्पन घर मे रेल सँ कटिकें जान देबाक बात करैत रहथिन। ई बात घरक सभ लोग जानैत छल। एएसपी श्री अहमद कहलनि कि घटनाक समय मृतका व आरोपि केर मोबाइल नंबरक लोकेशन एकही जगह पाओल गेल अछि आरोपी केँ न्यायिक हिरासत मे जेल भेजल गेल अछि।


text:
मुजफ्फरपुर : शहर मात्र किछ किलोमीटर के दुरी बाराति सs भरल कार एक टैंकर स' टक्करा गेल। एही हादसा में सात लोक के मृत्यु भ गेल जखनकि आन पांच लोक गंभीर रूप स' घायल छैथ। घटना के बाद मौका पर पहुंचल पुलिस घायल के इलाजक' लेल निकट के एसकेएम मेडिकल कॉलेज अस्पताल में भर्ती कराओल गेल, घायलक' हालत गंभीर कहल जा रहल अछि।
प्राप्त सूचना के मुताबिक बाराति स' भरल एक कार सकरा के केशोपुर में सामने सs आबि रहल टैंकर स' टक्करा गेल। टक्कर एतेक जबरदस्त छल कि कार के परखच्चा उड़ी गेल आओर कार में बैसल लोक गंभीर रूप स' घायल भ गेला। घायल के तुरंत नजदीक के एसकेएम मेडिकल कॉलेज अस्पताल में भर्ती कैएल गेल। कार में कुल बारह लोक सवार छलाह जाहि में सात के लोक के मृत्यु भ गेल, बांकी पांच के हालत सेहो चिंता जनक अछि।
मृतक के पहचान सकरा थाना अंतर्गत मछही सरमस्तपुर आ लोहरगमा गाम के निवासी के रह वाला के रूप में केएल गेल। मरे वला में 6 मैट्रिक के छात्र आओर सातवां स्नातक के छात्र छलाह।
मैट्रिक के सब छात्र मछही विद्यालय में पढ़ैत छलाह। जानकारी के मुताबिक बच्चा अपन स्कूल के संगी छात्र वरूण के भाई बैजू के बियाह में बाराती गेल छल। बाराती सकरा के सरमस्तपुर पकड़ी गांव सs समस्तीपुर के विशनपुर गेल छल।


text:
पटना : बिहार क विश्वविद्यालय मे छात्र क संख्या पांच लाख क करीब अछि। मुदा, कोचिंग संस्थान मे पढ़निहार छात्र क संख्या 10 लाख अछि। कोचिंग हब क रूप मे विकसित पटना मे जतय पटना विश्वविद्यालय मे सिर्फ 23 हजार छात्र पढ़ैत छथि ओतहि कोचिंग संस्थान मे पढ़निहार छात्रक क संख्या पांच लाख क आसपास अछि।
डेढ़ किलोमीटर मे 300 कोचिंग
बिहार क सबस पैघ उद्योग क सिर्फ पटना मे सालाना कारोबार करीब 1000 करोड़ टकाक अछि। कोचिंग कारोबार क एहि मकडज़ाल क अंदाजा एहि गप स लगाउल जा सकैत अछि जे पटना क महेंद्रु चौक स खजांची रोड क बीच 1.5 किलोमीटर क क्षेत्र मे करीब 300 स बेसी कोचिंग संस्थान मौजूद अछि। कारोबार मे मुनाफा कए देखैत कई गोटे त दोसर राज्य स सरकारी नौकरी छोडि़ कए आयल छथि। पटना विवि भूगोल विभाग क अध्यक्ष क कहन्ब अछि जे कॉलेज मे पढ़ाई क खसैत स्तर क कारण स भारी संख्या मे छात्र एहि मकडज़ाल मे फंसि जाइत छथि। राजधानी क हर चौक मे हिकर बोर्ड देखल जा सकैत अछि जाहि मे स कोनो मे संचालक आइआइटियन बनल छथि, त कोई विदेशी विश्वविद्यालय स डिग्रीधारी लेने छथि।